(Rapport Uffiċjali u Rivedut)

Laqgħa Nru 20

It-Tlieta, 9 ta' Frar 2021

Stampat fl-Uffiċċju tal-Iskrivan

Prezz €2.50

Laqgħa Nru 20

It-Tlieta, 9 ta' Frar 2021

Il-Kumitat iltaqa' fil-Parlament, il-Belt Valletta, fl-4.42 p.m.

Il-Minuti tal-Laqgħa Nru 19, li saret fis-26 ta' Jannar 2021, ġew ikkonfermati.

SMIGĦ FIR-RIGWARD TAN-NOMINA TA' DR MARK CAUSON GĦALL-ĦATRA TA' AMBAXXATUR TA' MALTA MHUX RESIDENTI GĦAD-DANIMARKA

IĊ-CHAIRPERSON (Onor. Anthony Agius Decelis): Illum il-Kumitat għandu quddiemu n-nomina ta' Dr Mark Causon għall-ħatra ta' Ambaxxatur ta' Malta mhux residenti għad-Danimarka.

Dr Causon jinsab barra minn Malta, u allura qegħdin nużaw il-mezzi teknoloġiċi u din il-laqgħa se ssir permezz ta' video conference.

Nistieden lil Dr Causon biex jingħaqad magħna fil-Kumitat.

Dr Mark Causon ingħaqad mal-Kumitat permezz ta' video conferencing.

IĊ-CHAIRPERSON: Insellmulek, Dr Causon.

Irrid ninformak li dan il-Kumitat huwa mwaqqaf permezz tal-Att li jemenda l-Att dwar l-Amministrazzjoni Pubblika, u skont l-artikolu 48B(4) ta' dan l-Att, il-Membri tiegħu jistgħu jagħmlulek mistoqsijiet supplimentari relatati mal-mistoqsijiet oriġinali li kull naħa kellha d-dritt liberu li tibgħat.

Dr Causon, skont l-artikolu 38(2) tal-Att dwar l-Amministrazzjoni Pubblika, il-mistoqsijiet u t-tweġibiet għandhom isiru pubbliċi, kemm-il darba l-Kumitat ma japprovax xort'oħra.

Dr Causon, ninformak ukoll li din il-laqgħa qiegħda tiġi video streamed live fuq il-website tal-Parlament u se tiġi mxandra fuq l-istazzjoni tat-televiżjoni tal-Parlament fi stadju ulterjuri.

Dr Causon, nitolbok tintroduċi lilek innifsek u tagħtina ftit background dwar l-esperjenzi tiegħek, kif ukoll tgħidilna għalfejn aħna bħala Kumitat għandna napprovaw din il-ħatra tiegħek.

DR MARK CAUSON: Grazzi.

L-ewwel nett, niskuża ruħi li fl-aħħar sessjoni m'attendejtx; ħsibt li kulma ridt nagħmel huwa li nibgħat ir-risposti għad-domandi.

Bażikament, jien għandi 59 sena.

F'dawn l-aħħar 15-il sena ħdimt dejjem bħala konsulent fuq affarijiet ekonomiċi u Ewropej.

Ix-xogħol tiegħi bħalissa jinvolvi li nagħti konsulenza lil numru ta' NGOs u numru ta' kunsilli lokali, kemm f'Malta u anke barra minn Malta, fuq affarijiet li għandhom x'jaqsmu mal-ekonomija u affarijiet Ewropej, speċjalment fuq programmi ta' fondi Ewropej, u anke dawk mhux Ewropej.

Wara li għamilt 20 sena naħdem fi spiżerija, iddeċidejt li it was time for a change; mort is-Slovakkja nistudja l-ekonomija u għamilt il-Masters fl-ekonomija internazzjonali fis-Slovakkja.

B'hekk xogħli huwa f'dan il-qasam.

Għal erba' snin kont il-Manager tal-Europe Direct, li hija parti mid-Directorate-General for Communication (DG Comm) tal-Kummissjoni Ewropea, fejn bażikament kont nieħu ħsieb il-management ta' information systems dwar kull aspett tal-Unjoni Ewropea.

L-iktar xogħol li kien ikollna kien li we send the political message in layman's terms, biex il-poplu Ewropew ikun jista' jifhem iktar il-mekkaniżmu ta' x'qed jiġri fl-Unjoni Ewropea, speċjalment fil-Kummissjoni u fil-Parlament.

Meta kont hemmhekk, inħtart bħala membru ta' tim ta' ħamsa li konna niżviluppaw il-policies u l-aġenda politika tal-Kummissjoni Ewropea.

Is-sentejn li għamilt f'dik il-kariga u l-erba' snin li għamilt fil-Europe Direct kienu esperjenza kbira għalija, għax minnhom titgħallem politika internazzjonali u tibni ħafna relazzjonijiet li jkunu jistgħu jgħinuk fl-iżvilupp tiegħek ukoll.

Fil-fatt, meta spiċċajt minn hemmhekk, bdejt nagħti servizzi ta' konsulenza, għax hemmhekk bnejt network qawwi ta' kuntatti, sirt naf numru ta' sindki Maltin u barranin, u allura kont inkun nista' noffri s-servizz tiegħi bħala konsulent b'mod iktar faċli, għax diġà kelli konoxxenza ta' numru ta' nies.

Matul dawn l-aħħar 15-il sena rnexxieli mmexxi 135 proġett u 32 ERDF projects hawn Malta għal diversi kumpaniji, fosthom tal-manifattura u lukandi, fejn għenthom biex ikunu jistgħu jagħmlu internazzjonalizzazzjoni jew biex ikabbru s-settur tagħhom, kif ukoll biex kumpaniji żgħar jiġu fformati bħala new SMEs.

Ikkordinajt ukoll 33 proġett b'fondi tal-Unjoni Ewropea li kienu kollha relatati mal-immigrazzjoni u kwestjonijiet soċjali, speċjalment bżonnijiet.

L-aħħar proġett kbir li kelli kien meta mexxejt il-LIFE project tal-Ministeru għall-Ambjent fil-Buskett.

Kien proġett verament interessanti, kemm mill-aspett ta' tmexxija u anke l-isfidi li kellu għalija u anke għall-ħaddiema.

Għamilt ukoll numru ta' studji ambjentali għal diversi kunsilli biex ikunu jistgħu jiġu f'konformità mal-isfidi Ewropej, speċjalment rigward rapporti dwar sostenibilità.

Fl-aħħar sentejn u nofs kont ukoll rappreżentant tal-Ministeru għall-Affarijiet Barranin fil-Forum tal-Mediterran, Sommet des Deux Rives, u jien kont ir-rappreżentant fuq is-settur tal-ambjent.

Sfortunatament, is-sena l-oħra kellna nagħmlu kollox b'mod virtwali.

Waħda mill-proposti li ressaqt jien ġiet fost l-aħħar għaxra u ġiet magħżula għal potential funding.

Kien hemm xi tibdil fil-Ministeru għall-Affarijiet Barranin Franċiż li qed jimbotta l-proġetti u l-iffinanzjar, u allura kien hemm dewmien biex inkunu nistgħu nattwaw l-implimentazzjoni tal-proġett.

Il-proġett tiegħi kien jinvolvi numru ta' pajjiżi mill-Mediterran, fosthom il-Maghreb, Franza u Spanja, u konna se nittrattaw l-iskart iġġenerat mill-industrija tal-fish farming li, bħalma nafu, qiegħda toħloq problemi u sfidi ambjentali.

Fil-fatt, mir-riċerka li għamilna, it-tim li qed naħdem magħhom u jien sibna numru ta' soluzzjonijiet li jistgħu jiġu applikati, però ovvjament hemm bżonn ta' fondi kbar biex wieħed ikun jista' jimplimentahom.

In a nutshell, naħseb li koprejt is-CV tiegħi u tajt l-informazzjoni dwari.

IĊ-CHAIRPERSON: Grazzi.

Issa jmiss li l-Membri tal-Kumitat jistaqsu mistoqsijiet supplimentari għall-mistoqsijiet oriġinali li inti rrispondejt għalihom bil-miktub biex inkunu nafuk iktar fil-fond.

L-Onor.

CARMELO MIFSUD BONNICI: Id-Daniżi għamlu passi 'l quddiem fi proġetti ambjentali u ngħataw ċerta attenzjoni f'pajjiżna.

Għamilna żmien li matulu kellna delegazzjonijiet tagħna li marru d-Danimarka, jew huma ġew hawn Malta.

Kif tista' tara li aħna, konkretament, nagħmlu xi proġetti ambjentali, speċjalment fis-settur li qiegħed jissemma ħafna, dak tar-riċiklaġġ u l-użu tar-riċiklaġġ għal skopijiet ta' enerġija?

Taħseb li għandu jsir jew le, u f'liema ċirkostanzi?

IĊ-CHAIRPERSON: Grazzi.

Huma jinsabu wkoll fl-ewwel post f'dak li jirrigwarda ċerti aspetti ambjentali.

Fil-fatt, il-ġimgħa l-oħra ġie ratifikat mill-Parlament Daniż il-bini ta' an energy island li se tippropoduċi biżżejjed enerġija mir-riħ li tkun tista' tlaħħaq mal-bżonnijiet tad-Danimarka.

Il-ħsieb tagħhom huwa li meta din tkun fully operational, jibdew ibigħu l-enerġija lill-pajjiżi ġirien tagħhom għax se jkun hemm surplus.

Fil-fatt, rigward l-immanniġġjar tal-iskart għandhom istitut partikolari, li jaqa' taħt il-Ministeru tal-Ambjent, li permezz tiegħu ssir riċerka dwar materjal riċiklabbli u kif tista' tieħu benefiċċji minnu.

Bażikament, dawn joperaw fuq is-circular economy base.

Dan l-istitut joffri wkoll għajnuna teknika lill-gvernijiet u għajnuna sabiex jgħallmu inġiniera u oħrajn interessati fis-suġġett.

L-ambjent huwa wieħed mill-passjonijiet tiegħi.

Meta kont qed nagħmel riċerka fuq id-Danimarka, identifikajt li waħda mill-mossi ewlenin tiegħi għandha tkun li nkompli nsaħħaħ ir-relazzjoni li għandna bejn il-Gvern Malti u l-Gvern Daniż billi jsiru numru ta' laqgħat f'livell għoli bejn il-Ministeri biex inkunu nistgħu niddiskutu x'tip ta' għajnuna wieħed jista' jagħti lill-ieħor, speċjalment il-qsim tal-għarfien tagħhom lill-Gvern Malti.

Barra minn hekk, forsi aġenziji jew awtoritajiet Maltin ikunu jistgħu jibagħtu ħaddiema biex jaraw kif qegħdin joperaw hemmhekk u x'qegħdin jagħmlu.

Inġibu wkoll esperti Daniżi biex ikunu jistgħu jgħinuna fil-qasam ambjentali, speċjalment fuq ir-riċiklaġġ tal-iskart.

Illum il-ġurnata m'għadniex nikkreaw l-iskart u narmuh, imma hemm ħafna modi kif wieħed ikun jista' jieħu benefiċċji mill-iskart, u d-Danimarka hija fuq quddiem f'dan il-qasam.

Pereżempju, minflok ma naħarqu l-iskart tagħna f'inċineratur u ma nieħdu xejn minnu, id-Danimarka tkun tista' tgħinna sabiex nimxu fuq il-passi tagħha, għax dawn għandhom teknoloġija avvanzata immens.

Id-Danimarka hija minn tal-ewwel fis-settur tal-innovazzjoni u r-riċerka, u għandhom istituzzjonijiet tal-aqwa kwalità fejn jinkoraġġixxu r-riċerka, fosthom fuq l-iskart, speċjalment għal soluzzjonijiet innovattivi.

Huma jħeġġu wkoll imsieħba barranin biex jissieħbu magħhom fir-riċerka tagħhom.

Hemm possibilità kbira li anke studenti tal-università jew riċerkaturi li jaħdmu fl-università jkunu jistgħu jiggwadanjaw billi jkun hemm skambju ta' informazzjoni u tagħlim mal-istituzzjonijiet Daniżi.

Naħseb li għandna ħafna x'nitgħallmu mingħandhom, u forsi nkunu nistgħu ngħallmuhom ċerti aspetti għax, speċjalment fix-xjenza, wieħed irid jikkonsidra l-aspetti kollha, inkluż tat-temp u l-klima, li xi kultant ikunu ta' żvantaġġ.

IĊ-CHAIRPERSON: Grazzi.

L-Onor.

Mifsud Bonnici jixtieq jistaqsik mistoqsija oħra, jekk jogħġbok.

CARMELO MIFSUD BONNICI: Domanda żgħira.

Malta u d-Danimarka għamlu ħafna sforzi biex iżidu t-turiżmu reċiproku.

Dr Causon, inti ssemmiha din il-ħaġa fi-risposti tiegħek u ssemmi wkoll l-attivitajiet għall-komunità ta' Maltin fid-Danimarka, li ma tantx hija numeruża.

Tista' tgħid x'għandek f'moħħok fuq dan l-aspett ta' turiżmu u fir-rigward tal-komunità Maltija li hemm fid-Danimarka?

Grazzi.

IĊ-CHAIRPERSON: Grazzi, Onor. Mifsud Bonnici.

DR MARK CAUSON: Fil-fatt, skont il-Ministeru għall-Affarijiet Barranin, l-għadd ta' Maltin li jgħixu b'mod permanenti fid-Danimarka huwa ta' 50 persuna biss.

Jista' jkun li n-numru huwa xi daqsxejn ikbar, għax forsi mhux kulħadd jirreġistra jew jinforma lill-Ministeru.

Però, mill-aspett ta' turiżmu, għalkemm għandna influss stabbli ta' turisti Daniżi lejn Malta, il-figura xorta hija baxxa meta tikkonsidra l-medja ta' 53,000.

Fil-fatt, waħda mill-problemi li hemm hi li rridu nesploraw il-possibilità ta' rotot li joperaw għal hemmhekk, speċjalment bl-Air Malta, għax jekk tkun iffaċilitata l-aċċessibilità diġà tkun qed tinkoraġġixxi t-turiżmu kemm Malti li jmur hemmhekk u anke dak Daniż li jiġi Malta.

Bħalissa hemm biss titjiriet bir-Ryanair.

Minn riċerka li għamilt jirriżulta li d-Daniżi, apparti li jħobbu ħafna l-baħar u x-xemx, japprezzaw ukoll il-kultura, u l-kultura tagħna hija differenti minn dik Daniża.

Allura jekk naħdmu speċjalment mal-MTA u mal-Assoċjazzjoni tal-Lukandiera u jien, nista' nkun il-go-between bejn it-turiżmu Daniż u t-turiżmu Malti, inkunu nistgħu nippreparaw rapporti biex inġibu turisti mid-Danimarka li japprezzaw il-kultura, b'mod partikolari fil-low season, rather than in the summer months.

B'hekk inkunu nistgħu ntejbu u nsostnu t-turiżmu Malti, u fl-istess ħin inkunu nistgħu nferrxu l-kultura tagħna.

Possibiltà oħra hija li permezz tal-kuntatti li għandi kemm id-Danimarka u anke Malta, inħeġġu aktar ġemellaġġi bejn il-kunsilli, għax għalkemm xi kultant il-ġemeleġġi ma jagħtuhomx ħafna attenzjoni, joħolqu rabtiet interessanti bejn iż-żewġ pajjiżi u b'hekk ikun jista' jiżdied it-turiżmu wkoll.

Fil-fatt, meta wieħed iqis li d-Danish Village li hemm il-Mellieħa, li huwa operat minn kumpanija Daniża, għamel suċċess, inkun nista' ninkoraġġixxi negozjanti Daniżi biex jagħmlu investiment fis-settur turistiku Malti, filwaqt li investituri Maltin ikunu jistgħu jespandu fid-Danimarka wkoll.

IĊ-CHAIRPERSON: Grazzi, Dr Causon.

L-Onor.

Joe Mizzi jixtieq jistaqsi mistoqsija.

JOE MIZZI: Fil-qasam marittimu, b'mod speċjali fir-reġistrazzjoni tal-bastimenti, id-Danimarka hija kompetitur għal Malta.

Però l-mod kif iħarsu lejn Malta qisu għadu mhuwiex fuq linja li wieħed jista' jgħin.

X'taħseb fuqha din?

IĊ-CHAIRPERSON: Grazzi, Onor. Mizzi.

Bħalissa ngħaqad magħna l-Onor.

Clyde Puli, li se jkun parti minn dan il-kumitat.

Nirringrazzjawh talli sab il-ħin u qiegħed jagħtina servizz hawnhekk ukoll.

DR MARK CAUSON: Kif qal sew l-Onor.

Mizzi, id-Danimarka hija kompetitur tagħna fil-qasam marittimu.

Però, biex inkunu nistgħu ntejbu l-immaġni tas-settur Malti, naħseb li rridu nispjegaw iktar x'qegħdin noffru u x'inhuma l-kondizzjonijiet tagħna, għax naħseb li xi kultant ikun hemm nuqqas ta' ftehim, speċjalment minn pajjiżi bħalma hija d-Danimarka li hija kompetitur tagħna fil-qasam marittimu.

Allura, naħseb li dak in-nuqqas ta' ftehim dwar il-benefiċċji u x-xogħlijiet li aħna noffru fil-qasam marittimu għandu jkun spjegat iktar.

Naħseb li waħda mill-isfidi hija li, jekk ikun possibbli, nagħmlu konferenza żgħira speċifikament fuq il-qasam marittimu, fejn inkunu nistgħu nistiednu lin-negozjanti involuti fis-settur marittimu Daniż biex ikunu jistgħu jattendu għal din il-konferenza fejn nispjegawlhom u nagħtuhom informazzjoni iktar dettaljata dwar Malta.

Fil-fatt, il-qasam marittimu tad-Danimarka huwa wieħed mill-aqwa; għadhom kif installaw mekkaniżmu ta' riċiklaġġ tal-iskart marittimu għal skopijiet ta' enerġija, u qegħdin minn ta' quddiem fir-riċerka biex il-vapuri ma jibqgħux jaħdmu bil-fossil fuels imma jkunu jistgħu jaħdmu bil-hydrogen.

Fil-fatt, huma l-aqwa f'din ir-riċerka u fl-implimentazzjoni, għax għalkemm ir-riċerka dejjem għaddejja, diġà qegħdin jimplimentaw vapuri li jistgħu joperaw bil-hydrogen u għandhom teknoloġiji interessanti ħafna fejn l-iskart tal-vapuri minflok ma jintrema qiegħed jiġi riċiklat jew jerġa' jintuża.

Dan huwa suġġett interessanti ħafna, anke għall-qasam marittimu Malti, għax inkunu nistgħu nitgħallmu mingħandhom u nirriċiklaw jew nerġgħu nużaw l-iskart li jiġi ġġenerat fil-qasam marittimu tagħna.

IĊ-CHAIRPERSON: Grazzi ħafna, Dr Causon.

L-Onor.

Rosianne Cutajar tixtieq tagħmillek il-mistoqsijiet tagħha.

ROSIANNE CUTAJAR (Segretarju Parlamentari għad-Drittijiet Ċivili u r-Riformi): Dr Causon, nirringrazzjak tat-tweġibiet tiegħek.

Ovvjament, jien se nistaqsi xi ħaġa li hija relatata mal-portafoll tiegħi, l-ugwaljanza.

Aħna nħarsu lejn id-Danimarka bħala mudell f'dik li hija ugwaljanza bejn il-ġeneri.

Naf li huma avant-garde ħafna fejn jidħlu n-nisa fid-dinja tax-xogħol, tant li r-rata tan-nisa fid-dinja tax-xogħol tagħhom hija għolja ħafna.

Fejn jidħol work-life balance, huma għandhom ukoll il-paternity leave.

Allura rridu naraw kif pajjiżna jista' jaħdem flimkien mad-Danimarka biex inkomplu nsaħħu l-kunċett ta' ugwaljanza lokalment.

Bħalissa għandna abbozz ta' liġi li hu mmirat sabiex nilħqu l-40% rappreżentanza femminili fil-Parlament.

Xorta se nkunu ftit 'il bogħod minn dik il-figura, imma naf li d-Danimarka, fejn tidħol ir-rappreżentanza tan-nisa fil-Parlament, laħqu t-threshold ta' 40%.

Forsi hemm xi modi kif iż-żewġ pajjiżi jistgħu jaqsmu prattiċi tajbin f'dik li hija ugwaljanza.

IĊ-CHAIRPERSON: Grazzi, Onor. Rosianne Cutajar.

DR MARK CAUSON: Fil-fatt, sewwa qed tgħid l-Onor.

Naħseb li mhux talli laħqu ċerti thresholds, talli m'għandhomx problema ta' parteċipazzjoni tan-nisa għax f'ċerti setturi għandhom iktar mexxejja femminili milli rġiel.

Naħseb li dan huwa każ ta' kif aħna nkunu nistgħu nitgħallmu mill-prattiċi tajbin tagħhom.

Ma rridux ninsew li d-Danimarka hija waħda mill-pajjiżi fejn il-parteċipazzjoni femminili ma bdietx illum, però ilha s-snin, u allura hija inkorporata fis-soċjetà.

Naħseb li nkunu nistgħu nitgħallmu ħafna iktar, speċjalment jekk nagħmlu skambju tal-uffiċjali tal-Ministeru tiegħek mad-Danimarka, fejn inkunu nistgħu niddiskutu magħhom u naraw x'qegħdin jagħmlu fil-prattika biex iħajru u jżidu l-parteċipazzjoni tan-nisa.

Is-servizzi soċjali tad-Danimarka huma pjuttost avvanzati, u allura jagħtu lok li jkun hemm aktar parteċipazzjoni femminili fil-qasam tax-xogħol, fil-qasam edukattiv u anke f'livelli għoljin ta' tmexxija, għax il-kultura tagħhom ma timponix restrizzjonijiet naturali.

Allura rridu ntejbu iktar id-diskussjonijiet magħhom biex naraw kif qegħdin jegħlbu ċerti sfidi li forsi kulturalment lilna jżommuna lura.

B'hekk naħseb li nkunu nistgħu nersqu iktar qrib biex nilħqu l-għanijiet tagħna ta' 40% parteċipazzjoni femminili fil-Parlament u anke f'setturi oħra fis-snin li ġejjin.

IĊ-CHAIRPERSON: Grazzi, Dr Causon.

L-Onor.

KAROL AQUILINA: Din hi mistoqsija li nagħmilha lil kull min jiġi quddiem dan il-kumitat, jiġifieri m'hemm l-ebda referenza personali.

Dr Causon, hemm xi ħaġa li b'xi mod tista' timbarazza lilek, lil dan il-kumitat, lil min qiegħed jaħtrek jew lill-pajjiż u li allura tħoss li għandek tgħidha lil dan il-kumitat?

Dan il-kumitat se jieħu deċiżjoni dwarek, u allura aħna nistennew li tkun trasparenti magħna u tgħidilna jekk hemmx xi diffikultà.

Qed nistaqsik din il-mistoqsija ġenerika biex nagħtik l-opportunità li jekk hemm xi ħaġa li trid taqsam ma' dan il-kumitat dwarek innifsek jew dwar ir-rwol tiegħek, tkun tista' tagħmel dan.

IĊ-CHAIRPERSON: Grazzi, Onor. Aquilina.

DR MARK CAUSON: Jien naħseb li hija idea tajba li ħafna mill-ħatriet jgħaddu minn dan il-kumitat, għax b'hekk wieħed ikun jista' jiddiskuti dak kollu li jkun hemm bżonn.

Nieħu pjaċir nilqa' d-domandi li għamiltuli, għax b'hekk inkun nista' niffoka aktar fuq dak li tixtiequ bħala Membri Parlamentari li qed tirrappreżentaw lill-Gvern u lill-poplu Malti.

Min-naħa tiegħi, bħala persuna, naħseb li issa wasalt fi żmien li nkun nista' nagħti iktar mill-ħiliet li akkwistajt matul is-snin u napplikahom fir-rwol tiegħi ta' Ambaxxatur ta' Malta mhux residenti għad-Danimarka.

Il-pajjiż li ġejt magħżul għalih jolqotni ħafna, għax jolqot ħafna mis-suġġetti li huma ta' passjoni għalija, speċjalment l-ambjent u s-sistema soċjali tagħhom.

Jien dejjem emmint li meta jkollok ċerta passjoni lejn ix-xogħol li tkun tagħmel, tkun kuntent u meta tqum filgħodu tkun ħerqan biex tmur għax-xogħol u mhux tqum tgerger għax erġajt stenbaħt.

Fil-karriera tiegħi matul is-snin, meta ddeċidejt li nibdel ix-xogħol li kont qed nagħmel, irriflettejt u ħadt l-azzjoni.

Ma bqajtx inżomm ix-xogħol li kont qiegħed nagħmel sempliċement biex ikolli xogħol.

Kif għedtilkom, wara 20 sena naħdem fil-farmaċija, iddeċidejt li kien wasal iż-żmien li nibdel, għax irrealizzajt li ma ridtx nirtira naħdem ġo spiżerija.

Naħseb li kemm mil-lat akkademiku, u anke mill-esperjenza tal-ħajja tiegħi, inkun nista' nagħti servizz tajjeb għall-ġid tal-pajjiż.

IĊ-CHAIRPERSON: Grazzi, Dr Causon.

Hawn iktar mistoqsijiet?

L-Onor.

KAROL AQUILINA: Ippermettili, għax ma naħsibx li nftehemt tajjeb.

Jien m'għidtlekx biex tagħti opinjoni dwarek innifsek u tgħid jekk intix kapaċi.

Jien konvint li inti tħoss li inti kapaċi.

Imma li staqsejtek huwa jekk hemmx xi ċirkostanza jew xi ħaġa li ġratlek fil-ħajja li trid taqsamha magħna, għax din tista' timbarazzak fil-futur meta tkun fir-rwol ta' ambaxxatur.

Trid tifhem li hawn qisna qed nagħmlu att ta' fidi, li jiġi xi ħadd quddiemna, nitkellmu miegħu għal kwarta jew għoxrin minuta, imbagħad nivvotaw favurih u nagħtuh ir-responsabilità f'idejh.

Allura jien nagħti l-opportunità lil dak li jkun biex jekk ikun hemm xi diffikultà, jistqarrha f'dan il-kumitat u jkun miftuħ kemm jista' jkun dwarha.

IĊ-CHAIRPERSON: Grazzi, Onor. Aquilina.

DR MARK CAUSON: Le, bażikament m'għandi l-ebda diffikultà.

Fil-ħajja tiegħi m'għamilt xejn li jista' jimbarazza lili jew lill-Gvern.

Dejjem imxejt mal-prinċipji li nemmen fihom, li għandek tkun onest f'dak li tagħmel, tammetti fejn għandek ħażin u tammetti fejn huwa tajjeb ukoll.

Voldieri ma naħsibx li għandi iktar xi ngħid.

IĊ-CHAIRPERSON: Grazzi ħafna, Dr Causon.

Hawn iktar mistoqsijiet?

(Onor. Membri: Le) La m'għandekx iktar xi żżid, nitolbok tirtira mil-laqgħa sakemm il-Membri tal-Kumitat ikunu jistgħu jiddiskutu l-ħatra proposta.

Dr Mark Causon ħareġ mil-laqgħa tal-kumitat.

(Diskussjoni off mic.)

IĊ-CHAIRPERSON: Hawn qbil fuq il-ħatra proposta ta' Dr Mark Causon bħala Ambaxxatur ta' Malta mhux residenti għad-Danimarka?

(Onor. Membri: Iva) Jidher li hawn qbil unanimu.

Nitlob lil Dr Causon jidħol lura fil-laqgħa, dejjem permezz ta' video conferencing.

Dr Mark Causon daħal fil-laqgħa tal-kumitat.

IĊ-CHAIRPERSON: Dr Causon, dan il-Kumitat iddeċieda li jagħti parir favur il-ħatra tiegħek ta' Ambaxxatur ta' Malta mhux residenti għad-Danimarka skont kif ipprovdut fis-subartikolu 38(5) fit-Tielet Taqsima tal-Ħames Skeda tal-Att dwar l-Amministrazzjoni Pubblika.

Skont l-istess provvediment, il-parir tal-kumitat, flimkien mal-Minuti tal-laqgħa, se jintbagħtu lill-Ministru għall-Affarijiet Barranin u Ewropej.

Aħna nawgurawlek ħafna ħidma favur pajjiżna.

Jalla jkollok ħafna suċċessi li minnhom igawdi l-poplu Malti u Għawdxi kollu.

Grazzi talli kont magħna.

DR MARK CAUSON: Grazzi ħafna.

IĊ-CHAIRPERSON: Nixtieq nirringrazzja lill-Onor.

Emanuel Mallia, lis-Segretarju Parlamentari Rosianne Cutajar, lill-Onor.

Joe Mizzi u lil Ms Abela talli kienu magħna biex għamilna dan ix-xogħol.

Sakemm nerġgħu niltaqgħu, nirringrazzjakom tal-ħidma tagħkom.

Il-Kumitat għalhekk huwa aġġornat.

Fil-5.16 p.m. il-Kumitat aġġorna.


KUMITAT PERMANENTI DWAR IL-ĦATRIET PUBBLIĊI

LAQGĦA NRU 20

It-Tlieta, 9 ta' Frar 2021

IlKumitat Permanenti dwar il-Ħatriet Pubbliċi ltaqa' filbinja talParlament, ilBelt Valletta, fl-4.42 pm.

PREŻENTI

Il-Membri tal-Kumitat li kienu preżenti għal-laqgħa kienu s-Segretarju Parlamentari għad-Drittijiet Ċivili u r-Riformi l-Onor.

Joe Mizzi u l-Onor.

L-Onor.

Emmanuel Mallia kien ukoll preżenti.

Il-Minuti tal-Laqgħa Nru 19, li saret fis-26 ta' Jannar 2021, ġew ikkonfermati.

SMIGĦ FIR-RIGWARD TAN-NOMINA TA' DR MARK CAUSON GĦALL-ĦATRA TA' AMBAXXATUR TA' MALTA MHUX RESIDENTI GĦAD-DANIMARKA

Fl-4.43 pm il-Kumitat stieden, permezz ta' video conference, lil Dr Mark Causon ħalli jingħaqad mal-Kumitat sabiex isirulu mistoqsijiet supplimentari skont l-artikolu 48B(4) tal-Att dwar l-Amministrazzjoni Pubblika, Kap. 497.

Il-President tal-Kumitat informa lil Dr Causon li d-domandi u t-tweġibiet tiegħu ser jiġu ppubblikati ai termini tal-artikolu 38(2) tal-istess liġi.

Dr Causon, li kien jinsab barra minn Malta, skuża ruħu talli ma attendiex għall-aħħar laqgħa peress li ħaseb li ma kienx hemm bżonn jattendi personalment darba li kien bagħat it-tweġibiet bil-miktub għall-mistoqsijiet magħmula.

Dr Causon ta ħarsa ġenerali dwar il-karriera tiegħu, fosthom bħala konsulent fuq affarijiet ekonomiċi u fuq programmi ta' fondi mill-Unjoni Ewropea, il-ħidma tiegħu ma' DG Comm tal-Kummissjoni Ewropea u bħala rappreżentant tal-Ministeru għall-Affarijiet Barranin fil-Forum tal-Mediterran (Sommet des Deux Rives, Forum de la Méditerranée).

Dr Causon qal kif id-Danimarka hija minn ta' quddiem fil-qasam ambjentali u fl-iżvilupp ta' sorsi ta' enerġija rinovabbli bil-għan li tikseb indipendenza sħiħa minn fossil fuel sal-2050, u allura tkellem kif il-Maltin ikunu jistgħu jitgħallmu minn prattiki tajbin Daniżi permezz ta' laqgħat bejn iż-żewġ pajjiżi, taħriġ speċjalizzat, kollaborazzjoni ta' riċerka bejn riċerkaturi Maltin u Daniżi u tagħlim fuq l-użu minn riċiklaġġ tal-iskart għal skopijiet ta' enerġija.

Issemma wkoll il-qasam marittimu u r-riċerka li d-Danimarka għamlet biex il-vapuri ma jibqgħux jaħdmu bil-fossil fuels iżda bil-Hydrogen, u anke l-użu ta' teknoloġiji innovattivi biex il-waste minn vapuri jiġi riċiklat u użat mill-ġdid.

Matul il-laqgħa ssemma wkoll il-qasam turistiku u l-importanza ta' konnettività bl-ajru bejn iż-żewġ pajjiżi.

Suġġett ieħor li ssemma kien l-ugwaljanza bejn il-ġeneri u r-rata tan-nisa fid-dinja tax-xogħol fid-Danimarka.

Tkellmu dwar kif Malta u d-Danimarka jistgħu jaqsmu esperjenzi pożittivi u kif Malta tista' tibbenefika minn prattiċi tajbin fid-Danimarka.

Fil-5.12 pm, l-Onor.

Anthony Agius Decelis irringrazzja lil Dr Mark Causon u informah li l-komunikazzjoni kienet se tinqata' għal ftit mumenti sakemm il-kumitat jiddiskuti l-ħatra proposta.

Fil-5.15 pm, il-komunikazzjoni ma' Dr Causon irriżumiet u l-President tal-Kumitat informah li l-Kumitat qabel li għandu jagħti parir favur il-ħatra tiegħu bħala Ambaxxatur ta' Malta mhux Residenti għad-Danimarka skont kif provdut fis-subartikolu 38(5) fit-Tielet Taqsima tal-Ħames Skeda tal-Att dwar l-Amministrazzjoni Pubblika, u li skont l-istess provvediment, flimkien mal-parir imsemmi, kellhom ukoll jintbagħtu l-Minuti tal-laqgħa tal-Kumitat lill-Ministru għall-Affarijiet Barranin u Ewropej.

Fil-5.16 pm, id-diskussjoni kienet konkluża u l-Kumitat ġie aġġornat.

SKRIVANA TAL-KUMITAT

PRESIDENT TAL-KUMITAT

Proceedings, agenda, minutes and transcripts of the parliamentary committees hat


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru 23

It-Tlieta, 9 ta' Frar 2021 fil-5.15 pm

L-Onor.

Emmanuel Mallia, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar it-Tlieta, 9 ta' Frar 2021, fil-5.15 pm fil-Kamra tal-Kumitati fil-Parlament b'din l-aġenda:-

Konferma tal-Minuti.

Diskussjoni skont Art.

4(2)(b) tal-Att dwar l-Unjoni Ewropea dwar id-Deċiżjoni tal-Kunsill (UE, Euratom) 2020/2053 tal-14 ta' Diċembru 2020 dwar is-sistema tar-riżorsi proprji tal-Unjoni Ewropea u li tħassar id-Deċiżjoni 2014/335/UE, Euratom.

Affarijiet oħra.

8 ta' Frar 2021 SKRIVAN TAL-KAMRA

Proceedings, agenda, minutes and transcripts of the parliamentary committees bar


LAQGĦA NRU 23

It-Tlieta 9 ta' Frar 2021

Il-Kumitat Permanenti dwar l-Affarijiet Barranin u Ewropej iltaqa' fil-Kamra tal-Kumitati fil-Parlament, il-Belt Valletta, fil-5.23 p.m.

L-Onor.

PREŻENTI: Is-Segretarju Parlamentari għall-Fondi Ewropej l-Onor.

SKUŻATI: Il-Ministru għall-Affarijiet Barranin u Ewropej l-Onor.

Evarist Bartolo kien imsiefer fuq xogħol tal-Gvern u l-Onor.

Glenn Bedingfield kien xogħol fil-plenarja.

L-Iskrivan tal-Kumitat qalet it-talba.

Il-Minuti tal-laqgħa numru 22 li saru fit-23 ta' Novembru 2020 kienu konfermati.

Iċ-Chairman informa lill-Kumitat li kien irċeva din il-korrispondenza:

39 Rapport ta' Konferenza intitolat "National Parliamentarians Conference on Kashmir 2019 – Urgent Need for Humanitarian Efforts" li saret mill-Pakistan Institute for Parliamentary Services fit-18 ta' Settembru 2019.

DISKUSSJONI SKONT ART.

4(2)(B) TAL-ATT DWAR L-UNJONI EWROPEA DWAR ID-DEĊIŻJONI TAL-KUNSILL (UE, EURATOM) 2020/2053 TAL-14 TA' DIĊEMBRU 2020 DWAR IS-SISTEMA TAR-RIŻORSI PROPRJI TAL-UNJONI EWROPEA U LI TĦASSAR ID-DEĊIŻJONI 2014/335/UE, EURATOM

Il-Kumitat stieden lis-Sur Robert Camilleri, Direttur fil-Budget Division Directorate fil-Ministeru għall-Finanzi u x-Xogħol, biex jagħti preżentazzjoni fuq is-suġġett.

Is-Sur Camilleri ippreżenta:

Wara kien hemm diskussjoni, fejn il-membri preżenti staqsew diversi mistoqsijiet lis-Sur Borg.

Il-Kumitat irreġistra qbil unanimu dwar din id-deċiżjoni u qabel li ċ-Chairman jirraporta lill-Kamra f'dan is-sens.

Fis-5.50 pm il-Kumitat aġġorna għal nhar it-Tlieta 16 ta' Frar 2021.

SKRIVAN TAL-KUMITAT

PRESIDENT TAL-KUMITAT


KUMITATI TAL-KAMRA TAD-DEPUTATI

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI AĠĠUNT

AVVIŻ LILL-

Onor. Carmelo Abela, Ministru fl-Uffiċċju tal-Prim Ministru

Onor. Julia Farrugia Portelli, Ministru għall-Inklużjoni u l-Kwalità tal-Ħajja

Onor. Jason Azzopardi MP

Laqgħa Nru 40

It-Tlieta, 9 ta' Frar 2021, fit-3.30 p.m.

L-Onor.

Anthony Agius Decelis, President tal-Kumitat għall-Konsiderazzjoni ta' Abbozzi ta' Liġi Aġġunt, javża li l-Kumitat se jiltaqa' nhar it-Tlieta, 9 ta' Frar 2021, fit-3.30 p.m. fil-Kamra tal-Kumitati fil-Parlament b'din l-aġenda:-

Konferma tal-Minuti;

Abbozz Nru 186 – Abbozz ta' Liġi li jemenda l-Att dwar il-Festi Nazzjonali u Btajjel Pubbliċi Oħra – Prim Ministru.

2 ta' Frar 2021 SKRIVAN TAL-KAMRA

Proceedings, agenda, minutes and transcripts of the parliamentary committees kuna


KUMITAT PERMANENTI GĦALL-KONSIDERAZZJONI

TA' ABBOZZI TA' LIĠI AĠĠUNT

(Rapport Uffiċjali u Rivedut)

Laqgħa Nru 40

It-Tlieta, 9 ta' Frar, 2021

Stampat fl-Uffiċċju tal-Iskrivan

Prezz €2.50

TA' ABBOZZI TA' LIĠI AĠĠUNT

Laqgħa Nru 40

It-Tlieta, 9 ta' Frar, 2021

Il-Kumitat iltaqa' fil-Parlament, il-Belt Valletta, fit-3:40 p.m.

Il-Minuti tal-Laqgħa Nru 39 li saret fit-12 ta' Jannar, 2021 ġew ikkonfermati.

ABBOZZ TA' LIĠI LI JEMENDA L-ATT DWAR IL-FESTI NAZZJONALI U BTAJJEL PUBBLIĊI OĦRA

Skont riżoluzzjoni fis-Seduta Nru 424 tal-Erbgħa, 3 ta' Frar 2021, il-Kumitat iltaqa' biex jikkonsidra dan l-Abbozz ta' Liġi.

Klawsola 2 – Emenda tal-artikolu 6 tal-Att prinċipali.

CARMELO ABELA (Ministru fl-Uffiċċju tal-Prim Ministru): Sur President, permezz ta' din il-klawsola se nkunu qed nemendaw l-artikolu 6 tal-Att dwar il-Festi Nazzjonali u Btajjel Pubbliċi oħra, Kap. 252 tal-Liġijiet ta' Malta, sabiex nagħtu d-dritt u l-jedd lil xi persuna biex dawk il-festi u btajjel pubbliċi li jiġu fil-ġurnata tas-Sibt jew tal-Ħadd, jiżdiedu mal-leave bażiku għal dik is-sena partikolari.

IĊ-CHAIRPERSON: Grazzi.

L-Onor.

DAVID THAKE: Ministru, saru xi sottomissjonijiet pubbliċi mill-Unjoni Ħaddiema Magħqudin (UĦM) vis-à-vis in-numru ta' sigħat, eċċ. Tista', jekk jogħġbok, tgħid jekk ħadtux nota tagħhom?

CARMELO ABELA: Onor. Thake, bażikament li qed nagħmlu hawnhekk huwa li nreġġgħu lura l-emenda li kienet saret fl-2005.

Mela l-proċedura kif kienet taħdem sal-2005 u li mbagħad twaqqfet permezz ta' emenda li kienet saret, se terġa' tibda taħdem issa li qed nirriversjaw dik l-istess emenda.

Għalhekk, min sal-2005 kien intitolat biex jiżdiedlu l-leave meta jkun hemm festa jew btala pubblika li tiġi fil-ġurnata tas-Sibt jew tal-Ħadd, se jkun intitolat illum ukoll.

DAVID THAKE: Dan ifisser li dak li qegħdin jgħidu l-UĦM mhuwiex korrett?

CARMELO ABELA: Mhuwiex korrett għaliex dak li qed nagħmlu huwa li nirriversjaw l-emenda li kienet saret fl-2005 u allura min kien intitolat sa qabel ma saret dik l-emenda, se jerġa' jkun intitolat illum.

Aħna mhux qed nestendu jew ħaġa jew oħra; il-ħaddiema li kienu intitolati qabel l-emenda tal-2005 se jerġgħu jkunu intitolati ladarba tgħaddi din l-emenda.

Ma nafx jekk is-Sa Vella Muscat tixtieqx iżżid xi ħaġa ma' dan li għadni kif għedt.

IĊ-CHAIRPERSON: Nistieden lis-Sa Diane Vella Muscat biex tintervjeni.

Il-permess ingħata.

IS-SA DIANE VELLA MUSCAT (Direttur Ġenerali, Department of Industrial and Employment Relations): Sur President, li nixtieq inżid ma' dak li għadu kif qal il-Ministru huwa li l-emenda għall-Kap.

252 għamilnieha b'mod li tkun koerenti mal-liġi tax-xogħol biex żgur ma jkun hemm l-ebda ekwivoċi.

Grazzi.

IĊ-CHAIRPERSON: Grazzi.

(Onor. Membri: No) Il-mistoqsija hija klawsola 2.

Klawsola 2 għaddiet nem. con. u ġiet ordnata ssir parti mill-Abbozz ta' Liġi.

Klawsola 1 u t-Titolu għaddew nem. con. u ġew ordnati jsiru parti mill-Abbozz ta' Liġi.

IĊ-CHAIRPERSON: Il-Ministru.

CARMELO ABELA: Sur President, nipproponi li l-Kumitat jawtorizza lill-Iskrivan tal-Kamra biex jikkoreġi xi żbalji tal-ortografija, jagħmel ir-rinumerazzjoni meħtieġa u xi emendi żgħar li jista' jkun hemm bżonn.

IĊ-CHAIRPERSON: Hawn qbil?

Fuq mozzjoni tal-Ministru fl-Uffiċċju tal-Prim Ministru l-Kumitat qabel li jawtorizza lill-Iskrivan tal-Kamra biex jikkoreġi xi żbalji tal-ortografija, jagħmel ir-rinumerazzjoni meħtieġa u xi emendi żgħar li jista' jkun hemm bżonn.

Il-Kumitat qabel ukoll li l-President tal-Kumitat għandu jirrapporta lill-Kamra li l-Abbozz ta' Liġi msejjaħ "Att sabiex jemenda l-Att dwar il-Festi Nazzjonali u Btajjel Pubbliċi oħra, Kap. 252" għadda mill-Kumitat mingħajr emendi.

Fit-3.47 p.m. id-diskussjoni fi stadju ta' Kumitat ta' dan l-Abbozz ta' Liġi ġiet konkluża u l-Kumitat aġġorna.


KUMITAT PERMANENTI DWAR IL-KONTIJIET PUBBLIĊI

LAQGĦA NRU 77

It-Tlieta, 9 ta' Frar, 2021.

IlKumitat Permanenti dwar ilKontijiet Pubbliċi ltaqa' filParlament, ilBelt Valletta, fis-2:07 p.m.

L-Onor.

Beppe Fenech Adami, President tal-Kumitat, ippreseda.

PREŻENTI

L-Onor.

Alex Muscat (Segretarju Parlamentari għaċ-Ċittadinanza u l-Komunitajiet); l-Onor.

Clayton Bartolo (Ministru għat-Turiżmu ul-Protezzjoni tal-Konsumaturi), kienu preżenti.

L-Iskrivana qalet it-talba.

Il-Minuti tal-Laqgħa Nru 76, li saret fit-3 ta' Frar 2021, ġew konfermati.

KONTINWAZZJONI TAL-EŻAMI TAR-RAPPORT TAL-AWDITUR GENERALI INTITOLAT "AN INVESTIGATION OF MATTERS RELATING TO THE CONTRACTS AWARDED TO ELECTROGAS MALTA LTD.

154 u 154a).

Il-Kumitat irriżuma mit-3 ta' Frar 2021 id-diskussjoni dwar dan ir-rapport.

Fis-2:09 p.m. is-Sur David Galea ġie msejjaħ sabiex jidħol fil-Kamra tal-Kumitat u kompla jagħti x-xhieda tiegħu bl-istess ġurament li kien ingħata fil-laqgħa preċedenti.

Matul ix-xhieda tiegħu s-Sur Galea ġie mitlub sabiex jibgħat lill-Kumitat kwalunkwe dokument li huwa pprepara għal Enemalta wara r-rapport tal-Awditur Ġenerali, u kopja tal-engagement letter tiegħu għall-proġett.

Fit-3:51 p.m. is-Sur Galea temm jagħti x-xhieda tiegħu għal din il-laqgħa.

Id-diskussjoni dwar dan ir-rapport kienet interrotta u baqgħet aġġornata.

Fit-3:52 p.m. iċ-Chairman aġġorna l-Kumitat bl-istess aġenda għal data li kellha tiġi kkomunikata aktar 'il quddiem.

SKRIVANA TAL-KUMITAT

PRESIDENT TAL-KUMITAT

Proceedings, agenda, minutes and transcripts of the parliamentary committees kon


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru 24

It-Tlieta, 16 ta' Frar 2021 fl-4.30 pm

L-Onor.

Emmanuel Mallia, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar it-Tlieta, 16 ta' Frar 2021, fl-4.30 pm fil-Kamra tal-Kumitati fil-Parlament b'din l-aġenda:-

Konferma tal-Minuti.

Diskussjoni.

Affarijiet oħra.

9 ta' Frar 2021 SKRIVAN TAL-KAMRA


LAQGĦA NRU 24

It-Tlieta 16 ta' Frar 2021

Il-Kumitat Permanenti dwar l-Affarijiet Barranin u Ewropej iltaqa' fil-Kamra tal-Kumitati fil-Parlament, il-Belt Valletta, fil-4.56 p.m.

Il-Membri preżenti qablu li fl-assenza tal-President tal-Kumitat l-Onor.

Emmanuel Mallia, din il-laqgħa tiġi preseduta mill-Onor.

PREŻENTI: Il-Ministru għall-Affarijiet Barranin u Ewropej l-Onor.

Preżenti wkoll kien hemm l-Onor.

SKUŻATI: Il-Ministru għall-Ambjent, it-Tibdil fil-Klima u l-Ippjanar l-Onor.

Aaron Farrugia, is-Segretarju Parlamentari għall-Fondi Ewropej l-Onor.

Toni Bezzina kienu qed jattendu laqgħa ta' Kumitat Permanenti.

L-Iskrivan tal-Kumitat qalet it-talba.

Il-Minuti tal-laqgħat numri 23 li saret fid-9 ta' Frar 2021 kienu konfermati.

Il-Kumitat stieden lill-Ambaxxatur Ronald Micallef u lis-Sur Anton Buttigieg Chief Executive Offiver ta' Trade Malta, biex jagħru preżentazzjoni fuq is-suġġett.

Is-Sur Buttigieg ippreżenta Powerpoint Presentation intitolata:

Fis-5:50 p.m il-President tal-Kumitat l-Onor.

Emmanuel Mallia ħa postu bħala President tal-Kumitat.

Wara kien hemm diskussjoni, fejn il-membri preżenti staqsew diversi mistoqsijiet lis-Sur Borg.

Fis-6.18 pm il-Kumitat aġġorna għal data u b'aġenda li kellhom jiġu komunikati aktar tard.

SKRIVAN TAL-KUMITAT

PRESIDENT TAL-KUMITAT


KUMITAT PERMANENTI DWAR IS-SAĦĦA

LAQGĦA NRU 16

L-Erbgħa, 17 ta' Frar 2021

Il-Kumitat Permanenti dwar is-Saħħa ltaqa' fil-Parlament, il-Belt Valletta, fil-5.36 p.m.

L-Onor.

Silvio Grixti, President tal-Kumitat ippresieda.

PREŻENTI

Is-Segretarju Parlamentari għall-Protezzjoni tal-Konsumatur u l-Indafa Pubblika l-Onor.

Oliver Scicluna (sostitut) u l-Onor.

Il-President tal-Kumitat qal it-talba.

Il-Minuti tal-Laqgħa Nru 15 li saret fil-15 ta' Diċembru 2020 ġew konfermati.

Il-Kumitat stieden lill-Professur Charmaine Gauci, Supretendent għas-Saħħa Pubblika u lis-Sur Steve Agius Chief Operating Officer tal-Isptar Mater Dei, sabiex jagħtu preżentazzjoni fuq is-suġġett.

Bil-permess tal-Kumitat, Prof. Gauci u s-Sur Agius ippreżentaw Powerpoint Presentation intitolata:

Wara kien hemm diskussjoni fejn il-membri preżenti staqsew diversi mistoqsijiet lill-mistednin.

Fis-6.15 pm il-Kumitat aġġorna għal data u b'aġenda li kellhom jiġu kkomunikati iktar tard.

SKRIVANA TAL-KUMITAT

PRESIDENT TAL-KUMITAT

Proceedings, agenda, minutes and transcripts of the parliamentary committees health


KUMITAT PERMANENTI DWAR L-AFFARIJIET SOĊJALI

LAQGĦA NRU 41

L-Erbgħa, 17 ta' Frar 2021

Il-Kumitat Permanenti dwar l-Affarijiet Soċjali ltaqa' fil-Parlament, fil-4:36 p.m.

L-Onor.

Silvio Parnis, President tal-Kumitat Permanenti dwar l-Affarijiet Soċjali ppresieda.

PREŻENTI: L-Onor.

Preżenti kien hemm ukoll l-Onor.

Dr Elaine Burmingham, Research Analyst mal-Kumitat Permanenti dwar l-Affarijiet Soċjali kienet preżenti għal-laqgħa.

Il-President tal-Kamra qal it-talba.

Il-Minuti ta' Laqgħat Nru 38 u Nru 40 li saru nhar l-Erbgħa, 14 ta' Ottubru 2020 u 20 ta' Jannar 2021 ġew ikkonfermati.

Iċ-Chairsperson tal-Kumitat poġġa fuq il-Mejda tal-Kumitat din il-korrispondenza;

Dok 64 Proposta mingħand l-Onor.

Għal din id-diskussjoni kien mistieden il-Ministru Michael Falzon, responsabbli mill-Ministeru għas-Solidarjetà u l-Ġustizzja Soċjali, il-Familja u d-Drittijiet tat-Tfal, li min-naħa tiegħu ta spjegazzjoni tar-rapport fuq il-pensjonijiet li ġie mħejji mill-Grupp ta' Strateġija għall-Pensjonijiet kompost minn esperti tekniċi u oħrajn.

Bil-permess tal-Kumitat il-Ministru Falzon qiegħed fuq il-Mejda kopja tar-rapport intitolat;

Wara li l-Ministru lesta mill-ispjegazzjoni tiegħu l-Membri preżenti ressqu diversi mistoqsijiet lill-istess Ministru.

AFFARIJIET OĦRA

Iċ-Chairperson informa lill-Kumitat li kienet se tintbagħat ittra lis-Sinjura tal-President ta' Malta dwar l-ittra li l-Kumitat kien irċieva mingħand is-Sinjura Lara Said (Dok 60) dwar jekk it-talba tagħha tistax tiġi kkunsidrata.

L-Onor.

David Agius informa lill-Kumitat li fuq id-diskussjoni dwar il-Politika Nazzjonali dwar id-Droga għandha ssir laqgħa konġunta bejn il-Kumitat Permanenti dwar l-Affarijiet Soċjali u l-Kumitat Permanenti dwar l-Affarijiet tal-Familja u li aktar 'il quddiem kien se jgħaddi lill-Kumitati lista ta' organizzazzjonijiet u persuni oħra li għandhom jiġu jitkellmu quddiem il-Kumitat.

Ovvjament jekk ikun hemm bżonn li jinġibu aktar persuni quddiem il-Kumitat dawn ikunu jistgħu jiġu miżjuda ma' din il-lista.

Iċ-Chairperson innota wkoll li r-rapport dwar l-abbuż fuq l-anzjani, li kien inbeda mill-Kumitat Permanenti dwar l-Affarijiet Soċjali, għadu pendenti.

Innota wkoll li l-Kumitat Permanenti dwar l-Affarijiet tal-Familja beda jiddiskuti l-anzjani wkoll, u għalhekk qed jipproponi li dan is-suġġett jitkompla jiġi diskuss u ffinalizzat bħala Kumitat Konġunt biex b'hekk isir rapport wieħed u ma jkunx hemm repetizzjoni tad-diskussjonijiet li diġà saru.

Fis-5.32 p.m. id-diskussjoni fuq is-suġġett ġiet fi tmiemha u l-Kumitat aġġorna għal data u b'aġenda li jiġu komunikati aktar tard.

SKRIVAN TAL-KUMITAT

PRESIDENT TAL-KUMITAT

L-Onor.

Proceedings, agenda, minutes and transcripts of the parliamentary committees soc


KUMITATI TAL-KAMRA TAD-DEPUTATI

KUMITAT PERMANENTI DWAR IL-KONTIJIET PUBBLIĊI

AVVIŻ

Laqgħa Nru 78

L-Erbgħa, 17 ta' Frar, 2021 fis-2:00 p.m.

L-Onor.

Beppe Fenech Adami, President tal-Kumitat Permanenti dwar il-Kontijiet Pubbliċi, javża li l-Kumitat se jiltaqa' nhar l-Erbgħa, 17 ta' Frar, 2021 fis-2:00 p.m. fil-Kamra tal-Kumitati fil-Parlament b'din l-aġenda:-

Konferma tal-Minuti; u

11 ta' Frar 2021 SKRIVAN TAL-KAMRA


(Rapport Uffiċjali u Rivedut)

Laqgħa Nru 78

L-Erbgħa, 17 ta' Frar 2021

Stampat fl-Uffiċċju tal-Iskrivan

Prezz €2.50

Laqgħa Nru 78

L-Erbgħa, 17 ta' Frar 2021

Il-Kumitat iltaqa' fil-Parlament, il-Belt Valletta, fis-2:08 p.m.

IĊ-CHAIRPERSON (Onor. Beppe Fenech Adami): Insellmilkom u nilqagħkom għal din il-laqgħa.

Irrid ngħid li f'dawn l-aħħar ġranet ġew iċċirkolati l-Minuti tal-aħħar laqgħa, hekk kif ġew redatti mis-Segretarja ta' dan il-Kumitat, kif dejjem sar.

Sussegwentement, l-Onor.

Bedingfield talab li jinbidlu dawn il-Minuti u jien, bħala Chairman, deherli li se mai jekk hemm draft ta' Minuti li ġew iċċirkolati mis-Segretarja ta' dan il-Kumitat u jkun hemm min irid iqajjem xi punti dwar l-istess Minuti, dan għandu jsir proprju waqt il-laqgħa li jkun imiss tal-Kumitat u mhux permezz ta' email.

Għaldaqstant jien tlabt lis-Segretarja tal-Kumitat iżżomm il-Minuti hekk kif ippreparati minnha, u issa se nistaqsi jekk dawn il-Minuti jistgħux jiġu kkonfermati jew jekk hemmx xi punti li l-abbli kollega, l-Onor.

Bedingfield, irid jissolleva.

GLENN BEDINGFIELD: Sur President, aħna nistgħu nikkonfermawhom il-Minuti, però nixtiequ nirrilevaw li m'aħniex naqblu mal-mod kif qed ikun ittrattat s'issa x-xhud.

Naħseb li kull xhud – m'iniex nirriferi għal dan ix-xhud biss – għandu jkun ittrattat b'rispett.

Aħna naqblu li għandhom isiru l-mistoqsijiet kollha li jixtiequ jagħmlu kemm il-Membri tan-naħa tal-Oppożizzjoni kif ukoll il-Membri tan-naħa tal-Gvern, iżda nixtieq nuri d-diżapprovazzjoni tiegħi għall-mod intimidatorju kif s'issa dan ix-xhud kien ittrattat minn xi Membri ta' dan il-Kumitat.

Dak huwa li xtaqt li jkun rilevat fil-Minuti u għalhekk qed inqajjem dan il-punt.

Nafu li s-suġġett huwa kontroversjali, nafu li ċ-Chairman diġà esprima ġudizzju fuq dan il-kuntratt fi stadju daqshekk bikri tal-investigazzjoni ta' dan il-Kumitat, u abbażi ta' dak il-preġudizzju naħseb li kull xhud li se jitla' quddiemna minn issa 'l quddiem għandu jkun ittrattat b'rispett.

Ċertu aġir min-naħa tal-Membri tal-Oppożizzjoni fuq dan il-Kumitat għandu jkun ikkontrollat u m'għandux ikun intimidatorju fil-konfront tax-xhieda.

IĊ-CHAIRPERSON: Grazzi.

L-Onor.

KAROL AQUILINA: Sur President, dwar dak li rrileva l-Onor.

Bedingfield, nixtieq nirrileva jien li x-xhud li kellu quddiemu l-Kumitat, minkejja li kien taħt ġurament, ma bediex jgħid il-verità u kien biss wara l-insistenza tiegħi u tal-kollegi tiegħi, permezz ta' numru ta' mistoqsijiet, li x-xhud donnu beda jiftakar x'inhi l-verità, imbagħad beda jgħid biċċa biċċa l-affarijiet li sa ftit qabel kien qed jgħid li ma jafx jew ma jiftakarx dwarhom.

Għalhekk, bħalma jiġri f'kull hearing, meta tagħmel il-mistoqsijiet, tagħmilhom b'ċerta insistenza u anke tirrepeti, u dan proprju biex ix-xhud jgħid dak li jaf.

U dak huwa li ġara eżattament waqt dik is-seduta, u allura ma kien hemm l-ebda forma ta' intimidazzjoni.

Ix-xhud lanqas biss gerger dwar hekk, baqa' kalm jirrispondi u jgħid li ma jiftakarx u allura jien sorpriż kif jiġi l-Onor.

Bedingfield illum u jgħidilna li kien hawn xi forma ta' attakk fuq ix-xhud jew intimidazzjoni fil-konfront tax-xhud.

Ix-xhud irrisponda meta deherlu li għandu jirrispondi, aħna għamilna r-rwol tagħna li nagħfsuh għar-risposti, u allura ma kien hemm xejn ħażin f'dak li sar.

GLENN BEDINGFIELD: Ma jidhirlix li x-xhud kien qiegħed… L-ewwel qal li ma jiftakarx, imbagħad meta sussegwentement komplew isiru l-mistoqsijiet wasalna f'punt fejn qbadna numru ta' dokumenti u waddabnihomlu f'wiċċu.

GLENN BEDINGFIELD: Jekk se nibdew nimxu b'dan l-atteġġjament… Darb'oħra x'nagħmlu?

Naqilbu l-mejda?!

KAROL AQUILINA: Hawnhekk m'aħniex qegħdin fuq il-Super One!

GLENN BEDINGFIELD: Diġà għedtilkom li Super One ma jeżistix.

IĊ-CHAIRPERSON: Onor. Bedingfield, ħadt nota ta' dak li għedt.

Naturalment, x'jikkostitwixxi intimidazzjoni huwa suġġettiv.

Jien napprezza li jkun hawn xhieda li forsi ma jkunux imdorrijin jixhdu, u jkun hawn oħrajn li tant ikunu mdorrijin jixhdu li jkunu anke kapaċi jiskappawlek mill-mistoqsijiet u allura jista' jkollok istanzi fejn inti tħoss li dak li jkun ikun qed jintimida, mentri xi ħaddieħor li jkun qed jagħmel mistoqsija jħoss li għandu jagħfas il-punt għax ikun konvint li għadu ma kkonvinċiex lix-xhud jgħid dak kollu li għandu jgħid.

GLENN BEDINGFIELD: Imma rridu nużaw il-prudenza!

IĊ-CHAIRPERSON: Naturalment jien nappella lill-Membri kollha tal-Kumitat biex ikunu prudenti.

Aħna qegħdin hawnhekk biex noħorġu aktar informazzjoni dwar dak li għandna quddiemna.

Dwar dak li qal l-Onor.

Bedingfield, u ċioè li jien diġà esprimejt ruħi dwar dan il-kuntratt, irrid ngħid li mhux jien biss esprimejt ruħi imma esprima ruħu l-Awditur Ġenerali, esprimiet ruħha l-Oppożizzjoni u esprimiet ruħha s-soċjetà ċivili kollha f'dan il-pajjiż, u bażikament hemm consensus.

GLENN BEDINGFIELD: Sur President, ma nistax naqbel li l-Awditur Ġenerali wasal għall-istess konklużjonjiet tiegħek.

Hawnhekk m'hawnx membri tas-soċjetà ċivili u lanqas nies oħrajn, imma hawn Membri tal-Gvern u Membri tal-Oppożizzjoni li qed jinvestigaw rapport tal-Awditur dwar dan il-kuntratt.

IĊ-CHAIRPERSON: Aħna qegħdin nagħmlu analisi ta' dak li rrapporta fuqu l-Awditur.

GLENN BEDINGFIELD: Imma inti diġà kkonkludejt.

IĊ-CHAIRPERSON: Il-konklużjonijiet tal-Awditur huma li huma.

Intom tgħidu li huma konklużjonijiet pożittivi u l-kumplament tal-pajjiż jgħid li mhumiex però, again, dik hija opinjoni.

GLENN BEDINGFIELD: Dak qed tgħidu inti.

IĊ-CHAIRPERSON: Intom taħsbu li l-kuntratt ta' ElectroGas kien kuntratt fejn kollox kien prim and proper u ma kien hemm l-ebda xamma ta' abbuż.

Dak affarikom, ibqgħu ddefendu dak li għandkom tiddefendu, m'iniex se ngħidilkom jien x'tagħmlu, però ma jfissirx li għax aħna…

GLENN BEDINGFIELD: L-Awditur qal li kien hemm shortcomings mhux korruzzjoni.

IĊ-CHAIRPERSON: Imma dan ma jfissirx li aħna ma nagħmlux il-kritika tagħna, u aktar importanti, li dan il-Kumitat m'għandux iservi biex inkomplu niċċaraw u noħorġu aktar informazzjoni li forsi sal-lum lanqas kienet għadha waslet għand l-Awditur.

Naħseb li jekk hemm xi ħaġa x'titgħallem f'dawn l-aħħar seduti huwa li qegħdin dejjem niskopru affarijiet ġodda, li jistgħu jkunu pożittivi jew negattivi, li lanqas qegħdin fir-rapport tal-Awditur.

U għalhekk naħseb li huwa mertu ta' dan il-Kumitat li, iva, mhux irċeva rapport u baqa' b'dak li hemm, imma bena, u bil-ħidma tagħna lkoll qed niskopru dettalji relatati ma' dan il-kuntratt.

Nifhem li dan huwa suġġett jaħraq u kontroversjali u għalhekk nippruvaw inkomplu kif imxejna s'issa, u nkomplu mmexxu 'l quddiem.

GLENN BEDINGFIELD: L-aħħar kumment li rrid nagħmel dwar dan huwa li l-Awditur fl-ebda stadju, la fir-rapport u lanqas meta kien mistoqsi hawnhekk, ma qal li kien hemm korruzzjoni.

Irrileva li kien hemm shortcomings, iva, imma ma qalx li kien hemm korruzzjoni.

IĊ-CHAIRPERSON: X'qal l-Awditur huwa miktub fir-rapport…

GLENN BEDINGFIELD: U għamel erba' seduti jixhed hawnhekk.

IĊ-CHAIRPERSON: ...u kulħadd għamel il-ġudizzju tiegħu inkluż, għandi nifhem, il-Gvern li anke qiegħed on record li qal li qed jindirizza dak li rriżulta li ma kienx korrett, però s'issa għadna m'aħniex qed naraw l-eżitu ta' dak li suppost qed jagħmel il-Gvern.

Imma issa qegħdin hawnhekk, u llum għandna xhud li diġà beda jixhed fil-laqgħa preċedenti.

Dan ix-xhud partikolari, is-Sur David Galea, qed idum aktar minn xhieda oħra għax huwa l-lead person li kienet inkarigata bit-tfassil u t-twettiq ta' dan il-proġett u allura min-natura tal-kariga tiegħu stess bilfors ikun hemm numru ta' mistoqsijiet li jridu jsiru fil-konfront tiegħu.

Nerġa' nistaqsi jekk il-Minuti jistgħux jiġu approvati.

Il-Minuti tal-Laqgħa Nru 77, li saret fid-9 ta' Frar 2021, ġew konfermati.

KONTINWAZZJONI TAL-EŻAMI TAR-RAPPORT TAL-AWDITUR ĠENERALI INTITOLAT "AN INVESTIGATION OF MATTERS RELATING TO THE CONTRACT AWARD TO ELECTROGAS MALTA LIMITED BY ENEMALTA CORPORATION".

IĊ-CHAIRPERSON: Qed nifhem li qabel ikompli jixhed ix-xhud, l-Onor.

Callus xtaq jagħmel xi mistoqsijiet lill-Awditur Ġenerali jew lir-rappreżentanti tiegħu u għalhekk nitlobhom sabiex jingħaqdu magħna fuq il-mejda.

Is-Sur Charles Deguara, is-Sur Noel Camilleri u s-Sur Keith Mercieca, Awditur Ġenerali, Deputat Awditur Ġenerali u Assistent Awditur Ġenerali, rispettivament, ħadu posthom madwar il-Mejda.

RYAN CALLUS: Jien nixtieq nagħmel talba formali f'isem l-Oppożizzjoni biex, apparti l-informazzjoni l-oħra li tlabnikom, fosthom l-istudju ta' kif varja l-prezz tal-interconnector fix-xhur ta' wara li nvestigajtu intom, ikollna wkoll lista tax-shipments li saru mill-vapur tal-liquified natural gas (LNG), u allura kemm-il darba ġie floating storage unit (FSU) biex mela dak li hemm illum f'Malta, id-data ta' kull trasferiment li sar, il-volum li sar u l-prezz li tħallas għal dak il-volum, minn mindu bdiet topera ElectroGas sal-ġurnata li fihom tagħtuna l-informazzjoni.

IS-SUR CHARLES DEGUARA (Awditur Ġenerali): Ovvjament, kif dejjem għedna, aħna qegħdin hawnhekk biex nagħtu servizz lil dan il-Kumitat, però xtaqt ngħid li din l-informazzjoni rridu nġibuha mingħand Enemalta għax aħna m'għandniex.

Jiġifieri aħna se mmorru għand Enemalta u nitolbuha tagħtina din l-informazzjoni.

GLENN BEDINGFIELD: Se mai nistgħu nitolbuha lil Enemalta.

IĊ-CHAIRPERSON: Sur Deguara, aħna għandna lilkom bħala għodda f'idejna biex din l-informazzjoni li qiegħda tintalab tkun qed tiġi compiled fil-proċess ta' din l-investigazzjoni.

Jien naħseb li huwa propizju għax intom diġà bdejtu dan il-proċess u naħseb li kollox jikkombina ma' xulxin.

IS-SUR CHARLES DEGUARA: Imma din qatt ma kienet parti mill-mansjoni tal-audit tagħna.

GLENN BEDINGFIELD: Dawn is-sinjuri mhumiex l-iskrivani ta' dan il-Kumitat.

La huma jridu jmorru għand Enemalta biex iġibu din l-informazzjoni, nistgħu nitolbuha lill-uffiċjali ta' Enemalta meta jkunu quddiemna.

IĊ-CHAIRPERSON: Però f'dan l-istadju jkollna d-data lesta biex meta jiġu quddiemna l-uffiċjali ta' Enemalta nkunu…

ALEX MUSCAT (Segretarju Parlamentari għaċ-Ċittadinanza u l-Komunitajiet): Ippermettuli, biex ma ntawlux bla bżonn.

Din kienet xi ħaġa li diġà ddiskutejna fit-tieni laqgħa li kellna dwar dan is-suġġett, u kien l-Awditur stess li rrileva l-fatt li meta Enemalta tgħaddi dokumentazzjoni lin-National Audit Office (NAO) tkun qed tgħaddiha lill-NAO u mhux lill-Public Accounts Committee (PAC).

Se mai, ladarba din id-diskussjoni saret diġà, informazzjoni li dan il-Kumitat għandu bżonn mingħand xi entità, inkluż Enemalta, għandu jagħmilha direttament lil dik l-entità.

KAROL AQUILINA: Però, bir-rispett kollu, l-Awditur huwa uffiċjal ta' dan il-Parlament.

ALEX MUSCAT: Imma mhuwiex is-segretarju ta' dan il-Kumitat.

KAROL AQUILINA: Ippermettili, jekk jogħġbok, għax jien ma tkellimtx meta kont qed titkellem inti.

L-Awditur Ġenerali huwa uffiċjal ta' dan il-Parlament u jaqdi rwol kostituzzjonali taħt dan il-Parlament.

Allura huwa ovvju li meta l-Awditur Ġenerali jagħmel rapport u jiġi quddiem dan il-Kumitat, dan il-Kumitat irid ikun fil-pożizzjoni mhux biss li jara r-rapport sħiħ, imma li jiflih u li jitlob supporting documentation, inkella ma nkunux qed nagħmlu r-rwol tagħna kif suppost.

Jiġifieri jien ma nara xejn ħażin li ladarba l-Awditur Ġenerali jiġi mitlub informazzjoni, jitlobha lil Enemalta u jipprovdiha biex dan il-Kumitat ikun jista' jwettaq ir-rwol tiegħu abbażi ta' informazzjoni vera, mhux fuq xi smajt jew x'seta' qal ħaddieħor.

Enemalta mhijiex entità privata, imma hija entità pubblika u allura għandha l-obbligu li tipprovdi l-informazzjoni.

GLENN BEDINGFIELD: Jien jidhirli illi kieku l-Awditur kellu għalfejn jiġbor din l-informazzjoni meta kien qed jagħmel analiżi jew investigazzjoni tal-kuntratt, kien jitolbha hu.

Ġaladarba l-Awditur ma ħassx li kellu jinkludi din it-talba fl-investigazzjoni tiegħu, ifisser li ma kenitx tagħmel parti mill-għan li għalih kien qed jinvestiga.

(Interruzzjonijiet) Jekk se nirriduċu uffiċjal tal-Parlament bħala skrivan ta' dan il-Kumitat biex jiġbor l-informazzjoni, ma nkunux qed nirrispettaw l-istituzzjoni tal-Awditur Ġenerali.

RYAN CALLUS: Sur President, jien sorpriż kif in-naħa tal-Gvern aċċettat, u aħna qbilna magħhom, li nitolbu lil Enemalta informazzjoni żejda fuq l-interconnector, imbagħad xi ħaġa bħal din, li bir-rispett kollu,…

GLENN BEDINGFIELD: Jien qed ngħidlek biex tagħmel it-talba lil Enemalta.

IĊ-CHAIRPERSON: Ħudu paċenzja, dan il-prinċipju diġà ġie sorvolat.

Aħna għamilna talbiet lill-Awditur, liema talbiet ġew estiżi min-naħa tal-Gvern...

RYAN CALLUS: M'hemm xejn differenti issa.

IĊ-CHAIRPERSON: ...u l-Awditur …

GLENN BEDINGFIELD: Imma aħna tlabnih jindika l-prezz għax kien qed joħroġ mir-rapport tal-Awditur stess, u ridna nqabblu prezz ma' prezz.

Din hija xi ħaġa addizzjonali li lanqas biss waqgħet taħt l-investigazzjoni fl-ambitu tal-investigazzjoni li kien qed jagħmel l-Awditur.

IĊ-CHAIRPERSON: Le, m'intix korrett, Onor. Bedingfield.

GLENN BEIDNGFIELD: Allura jien qed ngħid li meta jkun hawn in-nies ta' Enemalta, staqsu lilhom, għax kif qal l-Awditur stess, hu m'għandux din l-informazzjoni u jrid iġibha mingħand Enemalta.

IĊ-CHAIRPERSON: Onor. Bedingfield, dak li talab l-Onor.

Ryan Callus jinkwadra fir-rapport li għandna quddiemna.

GLENN BEDINGFIELD: Fejn, jekk jogħġbok?

IĊ-CHAIRPERSON: Bħalma jinkwadra fir-rapport li għandna quddiemna l-unit price li qed inħallsu għal kull unit bl-interconnector, li huwa parti sostanzjali mir-rapport… Kif tafu, għax m'għandix dubju li r-rapport qrajtuh kif qrajnih aħna, hemm parti sostanzjali mir-rapport li hija ddedikata fuq id-deċiżjoni li ttieħdet biex immorru għall-gass u sussegwentement biex minflok immorru għal onshore storage immorru għall-imbierek tanker tal-gass.

Din hija parti integrali minn dan ir-rapport u tistgħu tikkonfermaw li r-rapport tal-Awditur daħal fid-dettall fuq kif u għaliex ittieħdet id-deċiżjoni li mmorru għat-tanker.

IĊ-CHAIRPERSON: L-Awditur jagħmel il-kummenti pożittivi jew negattivi, li nistgħu nidħlu fihom, però jiddedika parti sostanzjali mir-rapport fuq id-deċiżjoni...

ALEX MUSCAT: Intom għandkom fiduċja fl-Awditur?

RYAN CALLUS: Tant għandi fiduċja li t-talba għamiltha lilu.

Hawnhekk qed nitkellmu fuq il-Gas Supply Agreement (GSA), li huwa wieħed miż-żewġ agreements li l-Awditur investiga.

Jiġifieri m'aħna qed nitolbu xejn differenti.

Intom m'intomx tkunu konsistenti għax aħna qbilna magħkom fuq it-talba għal informazzjoni dwar l-interconnector, u intom, dwar informazzjoni li hija identika fuq kuntratt ieħor ta' ElectroGas… (Interruzzjonijiet)

ALEX MUSCAT: Hija xi ħaġa differenti, u t-talba saret lil Enemalta mhux lill-Awditur Ġenerali.

RYAN CALLUS: Le, għandek żball, saret lill-Awditur Ġenerali.

ALEX MUSCAT: Il-Parlament talab lill-Awditur biex jagħmel stħarriġ, u dan għamel investigazzjoni li damet għaddejja x-xhur, u fl-opinjoni tiegħi għamel biċċa xogħol dettaljata mmens.

Suppost iż-żewġ naħat għandna fiduċja fl-Awditur u fl-Uffiċċju tiegħu li ġabru din l-informazzjoni u llum qegħdin nixtarru dak li ħareġ minn dan ir-rapport.

IĊ-CHAIRPERSON: Imma l-funzjoni tagħna mhijiex biss li nixtarru.

Aħna rridu nelaboraw, nesploraw u niskopru aktar.

ALEX MUSCAT: Imma intom qed titolbu lill-Awditur biex ikun l-intermedjarju ta' dan il-Kumitat u jmur iġib informazzjoni li nistgħu nitolbu aħna direttament lil Enemalta.

IĊ-CHAIRPERSON: Aħna qegħdin nitolbu informazzjoni tramite l-Awditur li tikkumplimenta dan ir-rapport.

Nerġa' nfakkar li dan il-Kumitat qabel li jilqa' t-talba tal-Membri tan-naħa tal-Gvern biex l-Awditur jagħmel eżerċizzju komparattiv estiż bejn il-unit price tal-interconnector u dak ta' Enemalta sal-aħħar tas-sena li għaddiet.

Jiġifieri dan l-argument kollu diġà għamilnih u ssorvolajnih f'dak l-istadju.

(Interruzzjonijiet)

ALEX MUSCAT: Kollegi, aħna qegħdin f'istituzzjoni fejn kull wieħed minna, inkluż il-kollega l-Onor.

Ryan Callus, nistgħu nagħmlu mistoqsijiet parlamentari, u jekk m'iniex sejjer żball, l-Onor.

Callus diġà għamel mistoqsijiet parlamentari f'dan is-sens, u ċioè biex jikseb din l-istess informazzjoni, liema informazzjoni hija pubblika u tabled fil-Parlament.

Jiġifieri trid nistaqsu lill-Ispeaker issa jekk saritx din il-mistoqsija parlamentari?

Inti qed tgħid li dik il-mistoqsija parlamentari m'għamilthiex.

RYAN CALLUS: Inti qed tgħid li ġiet imwieġba dik il-mistoqsija parlamentari?

Ġiet imwieġba?

ALEX MUSCAT: Iva, ġiet imwieġba dik il-mistoqsija parlamentari.

RYAN CALLUS: Għedilna kif ġiet imwieġba.

ALEX MUSCAT: Inti trid tgħidli għax inti għamiltha l-mistoqsija parlamentari.

RYAN CALLUS: Jekk inti taf!

ALEX MUSCAT: Inti għamiltha l-mistoqsija parlamentari.

Mela din hija a fishing expedition… (Interruzzjonijiet)

Fejn ridna tlabna lill-Awditur, li għandna fiduċja fih, biex iġib l-informazzjoni… Jien nerġa' ntenni li din l-informazzjoni hija integralissima għall-kuntratt li ngħata lil ElectroGas għax tinvolvi l-GSA.

Jien, bħala Deputat, ninsisti li din l-informazzjoni għandi bżonnha biex nivverifika li dak li nstab mill-Awditur, u ċirkostanzi oħra li ġraw wara, fil-verità kienu kif ġie rrappurtat.

GLENN BEDINGFIELD: Int żgur li ma ġietx ippubblikata din l-informazzjoni?

IĊ-CHAIRPERSON: Allura jekk inhu hekk, l-Awditur ifittex din ir-risposta u jagħtihielna.

GLENN BEDINGFIELD: Jien nixtieq nistaqsi lill-Awditur – u s-Sur Camilleri xtaq jagħmel punt ukoll – għalfejn din l-informazzjoni li qed jitlob l-Onor.

Callus ma rawhiex daqshekk importanti li kellhom jinvestigawha jew idaħħluha fl-ambitu tal-investigazzjoni.

IS-SUR CHARLES DEGUARA: L-iżjed importanti hu li ma kenitx taqa' taħt it-terms of reference (ToR) li ngħatajna.

Jien bdejt bl-istatement li aħna qegħdin hawn biex nagħtukom servizz, però jien, li ili nattendi dan il-Kumitat għal iżjed minn 12-il sena, ngħid li l-Kumitat mhux hekk jaħdem is-soltu.

Imma jekk triduna nġibulkom din l-informazzjoni, inġibuha.

IS-SUR NOEL CAMILLERI (Deputat Awditur Ġenerali): Jien xtaqt nagħmel distinzjoni bejn xi ħaġa li l-Awditur se jipproċessa u se joħroġ xi ħaġa minnha… It-talbiet kollha li saru qabel kienu, jew kjarifiki, jew biex aħna nagħmlu xi ħaġa biex naslu għal xi ħaġa, jiġifieri hemm input u added value.

Onestament ma nara ebda added value f'li nġibu karta li teżisti xi mkien.

GLENN BEDINGFIELD: Mhux hekk!

Mela intom skrivani tagħna!

Sur Awditur, inti għedt li s-soltu l-Kumitat ma jaħdimx hekk.

Tista' tispjegalna kif jaħdem is-soltu?

ALEX MUSCAT: Qatt ma ħadem hekk.

GLENN BEDINGFIELD: Jekk irridu nbiddlu l-prassi ta' dan il-Kumitat, irid ikun hawn qbil bejn kulħadd.

IS-SUR CHARLES DEGUARA: Il-Kumitat għandu s-saħħa u l-poter li jibgħat għal kull uffiċjal pubbliku nvolut, u dak l-uffiċjal jagħti l-informazzjoni hu.

Hawnhekk dejjem hekk ħdimt.

Forsi l-Kumitat se jibdel is-sistema, imma nerġa' ngħid li mhux hekk konna naħdmu.

GLENN BEDINGFIELD: Aħna ma naqblux li għandha tinbidel is-sistema u nibqgħu ninsistu li l-Awditur mhuwiex skrivan ta' dan il-Kumitat, imma huwa uffiċjal ta' dan il-Parlament.

(Interruzzjonijiet) Lanqas skrivan, imma messaġġier trid iġġibu int!

ALEX MUSCAT: Għandna nimxu bil-mod li dejjem ħadem bih dan il-Kumitat.

GLENN BEDINGDFIELD: Inti messaġġier trid iġġibu; imur iġiblek l-informazzjoni!

Għandek l-Awditur u d-Deputat Awditur li qed jgħidu…

KAROL AQUILINA: Onor. Bedingfield, x'inhi din il-biża' li jkun hawn din l-informazzjoni?

GLENN BEDINGFIELD: M'għandix biża'.

KAROL AQUILINA: Allura ġibha hawnhekk, imbagħad naraw.

GLENN BEDINGFIELD: Din mhijiex kwestjoni ta' biża', imma hija kwestjoni ta' prudenza u rispett, li intom lanqas tafu x'inhuma.

Għadna kif ivverbalizzajna li għandna nirrispettaw u nkunu prudenti.

Intom lanqas tafu x'inhuma prudenza u rispett!

KAROL AQUILINA: Naħseb se tgħallimna int x'inhuma prudenza u rispett!

GLENN BEDINGFIELD: Lill-Awditur tridu ġġibuh messaġġier.

Aħna m'aħna se nżommu l-ebda informazzjoni milli toħroġ.

GLENN BEDINGFIELD: Jiena m'iniex se ngħallmek, però ma nistenniex li tgħallimni int la fuq il-prudenza, la fuq ir-rispett, u fuq xejn iktar.

Aħna ma nieħdu ebda lezzjoni mingħandkom, lanqas fuq kif nagħmlu l-power stations għax ma nsibuhomx mill-Yellow Pages!

Issa jkun hawn ir-rappreżentanti ta' Enemalta u dik l-informazzjoni jġibuha huma.

IĊ-CHAIRPERSON: Hawn talba mill-Onor.

Ryan Callus abbażi tal-istess prinċipju ta' talbiet li saru diġà f'dan il-Kumitat kemm, min-naħa tal-Gvern kif ukoll min-naħa tal-Oppożizzjoni, u dakinhar l-Awditur ma sab ebda problema to entertain…

ALEX MUSCAT: Lill-Awditur ma tlabnihx informazzjoni ġdida.

Lill-Awditur tlabnih jiċċara xi ħaġa fuq rapport tiegħu.

IĊ-CHAIRPERSON: Mhu veru xejn.

Ejjew ma niżgwidawx lil dan il-Kumitat.

IĊ-CHAIRPERSON: Onor. Muscat, taf biżżejjed li l-Awditur għamel analiżi għal perjodu partikolari...

ALEX MUSCAT: ...jiċċara affarijiet fuq ir-rapport tiegħu stess.

Dak hu li tlabnih jagħmel lill-Awditur.

IĊ-CHAIRPERSON: Onor. Muscat, m'intix korrett.

ALEX MUSCAT: Ma tlabnihx iġib informazzjoni ġdida, iżda li jiċċara affarijiet li kienu fir-rapport tiegħu stess.

Sur President, ma tistax tgħidli li m'iniex korrett għaliex it-talba jien stess kont għamiltha.

It-talba li għamilt jien kienet li r-rapport...

GLENN BEDINGFIELD: Jien ma rrid ngħallem lil ħadd hawnhekk, però jidher li l-mistoqsija parlamentari li ssemmiet aktar qabel ġiet imwieġba fil-11 ta' Frar...

Callus qed iqarraq bil-PAC!

KAROL AQUILINA: Qed tattribwixxi intenzjonijiet ħżiena, u dan imur kontra l-iStanding Orders.

GLENN BEDINGFIELD: Leġiżlatura 13, Kategorija Orali, mistoqsija parlamentari 8788, 11 ta' Frar 2019, Seduta 195.

RYAN CALLUS: X'inhu n-numru tal-mistoqsija?

KAROL AQUILINA: Erġa' irrepeti n-numru tal-mistoqsija.

RYAN CALLUS: Ħu paċenzja aqraha.

GLENN BEDNGFIELD: Il-mistoqsija parlamentari nru 8788 taqra hekk:

"PORT TA' MARSAXLOKK – MILI MIT-TANKER TAL-LNG

L-ONOR.

RYAN CALLUS staqsa lill-Ministru għall-Enerġija u Immaniġġar tal-Ilma: Jista' l-Ministru jwieġeb il-mistoqsija parlamentari 8595 u ċjoè: Jista' l-Ministru jinforma lill-Kamra d-dati li fihom daħal it-tanker tal-LNG biex jimla fil-Port ta' Marsaxlokk minn mindu bdiet topera l-power station sal-ġurnata li fiha tiġi mwieġba din il-mistoqsija?

JOE MIZZI: Ninforma lill-Onor.

Interpellant li ma daħal l-ebda tanker tal-LNG biex jimla fil-Port ta' Marsaxlokk.

Madankollu, qed nagħti informazzjoni dwar il-kunsinni ta' LNG li daħlu fil-Port ta' Marsaxlokk minn mindu bdiet topera l-power station tal-gass.".

U hawn id-dati ta' kull kunsinna.

RYAN CALLUS: Onor. Bedingfield, dik mhijiex it-talba li qed nagħmel illum.

GLENN BEDINGFIELD: Jien ma rrid ngħallem lil ħadd, imma jekk ma tagħtux kas it-tweġibiet li jingħataw għall-mistoqsijiet tagħkom… (Interruzzjonijiet)

RYAN CALLUS: Onor. Bedingfield, it-talba tiegħi tirrigwarda l-volumi tal-LNG li ġew issuplixxiti, f'liema dati, u kemm sar ħlas għalihom.

Dik id-domanda li għamilt jien m'għandha x'taqsam xejn ma' dawn l-affarijiet li qed ngħid għax m'hemmx dawn iż-żewġ punti l-oħrajn li qed nirriferi għalihom.

GLENN BEDINGFIELD: U trid tibgħat lill-Awditur messaġġier biex iġibhom!

RYAN CALLUS: U intom tridu tkomplu taħbu!

GLENN BEDINGFIELD: Xi trid taħbi?

RYAN CALLUS: Mela kompli aħbi għal Konrad Mizzi!

Komplu aħbu!

Flus il-poplu.

Imisskom tistħu!

Flus il-poplu!

Komplu aħbu!

GLENN BEDINGFIELD: Mela intom tagħmlu li tridu hawn!?

Trid tirriduċi lill-Awditur messaġġier tiegħek!

(Interruzzjonijiet)

IĊ-CHAIRPERSON: Onor. Zrinzo Azzopardi, konna ilna ma narawk.

Issa tibdiex taqlagħli l-problemi inti!

STEFAN ZRINZO AZZOPARDI (Segretarju Parlamentari għall-Fondi Ewropej fl-Uffiċċju tal-Prim Ministru): Għax kulħadd għandu l-limiti!

RYAN CALLUS: Taparsi keċċew lil Konrad Mizzi u għadhom jiddefenduh sal-lum!

Intom għadkom tiddefendu lil Konrad Mizzi allavolja ħlistu minnu!

(Interruzzjonijiet) Kemm iddejjaqkom il-verità.

Komplu ddefendu l-ħmieġ li sar!

STEFAN ZRINZO AZZOPARDI: X'għandu x'jaqsam!?

IĊ-CHAIRPERSON: Sur Awditur, għandek talba li saret mill-Onor.

Ryan Callus, saret riferenza għal mistoqsija parlamentari, nitolbok tara din il-mistoqsija, imbagħad tirrapporta accordingly...

GLENN BEDINGFIELD: Jiġifieri qed titlob lill-Awditur Ġenerali jagħmel investigazzjoni oħra.

IĊ-CHAIRPERSON: Le, m'iniex qed nitolbu jagħmel investigazzjoni, imma qed ngħidlu biex jieħu stock ta' dak li qal l-Onor.

Ryan Callus u dak li għedt inti.

ALEX MUSCAT: Min-naħa tal-Gvern aħna qed nitolbu li dan il-Kumitat jaħdem kif dejjem ħadem.

GLENN BEDINGFIELD: U qegħdin nitolbu ruling mingħand l-Ispeaker.

IĊ-CHAIRPERSON: F'dan il-Kumitat m'hemm ebda regola miktuba jew regola li torbot lil dan l-istess Kumitat.

Dan huwa Kumitat li jirregola....

ALEX MUSCAT: Hemm regoli li jorbtu, li huma l-iStanding Orders ta' dan il-Kumitat.

GLENN BEDINGFIELD: Qallek l-Awditur stess li mhijiex il-prassi li jservi ta' messaġġier.

Nitolbu ruling mingħand l-Ispeaker biex jgħidilna… (Interruzzjonijiet)

IĊ-CHAIRPERSON: Onor. Muscat, peress li inti qed tirriferi għall-istanding orders, tista' tgħidilna għal-liema wieħed qiegħed tirriferi?

ALEX MUSCAT: Dan il-Kumitat, jekk għandu bżonn jitlob informazzjoni mingħand Enemalta jew kwalunkwe entità oħra, jitlobha direttament lil min għandu bżonn.

KAROL AQUILINA: Għidilna x'inhu n-numru tal-istanding order.

IĊ-CHAIRPERSON: Onor. Muscat, mistoqsija sempliċi ħafna.

Hemm l-iStanding Orders u inti qed tqajjem materja fejn qed tgħid li dak li qed nitolbu is in breach of a particular standing order.

ALEX MUSCAT: Sur President, dak qed tgħidu inti.

Opinjoni tiegħek.

IĊ-CHAIRPERSON: Mhux hekk qed tgħid?

Irrispettaw l-Uffiċċju li għandkom quddiemkom.

GLENN BEDINGFIELD: Standing Order 120E jirrigwarda x'jista' jagħmel dan il-Kumitat u jitkellem dwar x'għandu jinvestiga u x'm'għandux jinvestiga.

L-Awditur Ġenerali għadu kif qallek hawnhekk li mhijiex il-prassi li hu jservi ta' messaġġier.

KAROL AQUILINA: L-Awditur ma qalx hekk.

GLENN BEDINGFIELD: M'użax il-kelma "messaġġier" imma qal li mhijiex il-prassi li jintalab jagħmel dan ix-xogħol.

IS-SUR CHARLES DEGUARA: Il-proċedura dejjem kienet li l-PAC jitlob lill-entità konċernata biex tagħtih dik l-informazzjoni, kif inhu dovut.

GLENN BEDINGFIELD: U aħna naqblu mal-Awditur.

IS-SUR CHARLES DEGUARA: Issa jekk ma tridux iġġibuha intom, inġibuha aħna.

IĊ-CHAIRPERSON: Jiġifieri l-long and short huwa li l-Awditur mhux qed jgħid li nkiser xi standing order.

L-Awditur qed jgħidilkom li....

GLENN BEDINGFIELD: Jien nitlob ruling mingħand l-Ispeaker dwar din il-proċedura.

IĊ-CHAIRPERSON: Il-laqgħa hija sospiża sakemm ikollna ruling mingħand l-Ispeaker.

Jien qed nifhem li hawn talba għal ruling mingħand l-Ispeaker dwar din il-materja.

Allura qed nitlob lill-Iskrivana ta' dan il-Kumitat sabiex tikkomunika....

KAROL AQUILINA: Bir-rispett kollu, is-sistema ma taħdimx hekk.

GLENN BEDINGFIELD: Le, trid tagħmel sistema ġdida inti!

KAROL AQUILINA: Jekk intom tridu titolbu ruling, fl-4:00 p.m. qum u itlob ruling fil-Plenarja.

ALEX MUSCAT: Minn fejn toħroġ din?

KAROL AQUILINA: Għax il-Kumitat mhux qed jitlob ruling.

GLENN BEDINGFIELD: Jien qed nitlob ruling mingħand l-Ispeaker.

KAROL AQUILINA: Mela fl-4:00 p.m. trid tmur fil-Plenarja u titlob ruling lill-Ispeaker, bħalma jsir dejjem.

GLENN BEDINGFIELD: M'għandi l-ebda problema li nagħmel dan.

Anzi aħna lesti nkomplu nisimgħu lix-xhud.

Huwa intom ma tridux tkomplu tisimgħu lix-xhud.

IĊ-CHAIRPERSON: Biex dan il-Kumitat jagħmel talba lill-Ispeaker għal ruling irid ikun hemm deċiżjoni minn dan il-Kumitat.

Onor. Bedingfield, int se tagħmel talba lil dan il-Kumitat biex jitlob ruling lill-Ispeaker?

GLENN BEDINGFIELD: Sur President, l-ewwel għedtli mod u l-kollega tiegħek qallek mod ieħor.

Iddeċiedu bejnietkom kif se nimxu.

Għax inti qed tgħidli bil-kontra ta' dak li qed jgħid il-kollega tiegħek.

KAROL AQUILINA: Le, Onor. Bedingfield, jien ġbidtlek l-attenzjoni li jekk il-Kumitat ma talabx ruling, trid tmur inti għand l-Ispeaker fl-4:00 p.m. biex titolbu ruling għax iċ-Chairman ta' dan il-Kumitat mhux sejjer quddiem l-Ispeaker fl-4:00 p.m. u jirrappurtalu li l-Kumitat talab ruling.

Jekk inti trid, tista' tressaq it-talba tiegħek hawnhekk, il-Kumitat jiddeċiedi jekk għandux jintalab ruling, u nimxu minn hemmhekk.

Jien ma rridx infisser li jekk inti se titlob ruling, b'xi mod jew ieħor jien se nwaqqfek, però naħseb li għandna d-dritt li l-ewwel nissetiljaw din l-issue tar-ruling u nagħtuk ċans tmur titlob ir-ruling lill-Ispeaker, imbagħad inkomplu, biex dan il-Kumitat ikun jaf fejn qiegħed.

Jekk se nimxu b'dak il-mod, nimxu b'dak il-mod, m'għandix diffikultà, jiddeċidiha l-Ispeaker.

Jien ma rridx intellef id-dritt tiegħek li fl-4:00 p.m. tmur fil-Plenarja biex titlob ruling lill-Ispeaker.

GLENN BEDINGFIELD: Sur President, aħna m'għandna xejn kontra li toħroġ l-informazzjoni, imma rridu naraw il-proċedura ta' kif toħroġ.

Ma nistgħux nirriduċu lill-Awditur Ġenerali bħala messaġġier ta' dan il-Kumitat.

Jien qed ngħid li t-talba għandha ssir lil Enemalta.

IĊ-CHAIRPERSON: Onor. Bedingfield, inti taf ben tajjeb li l-Awditur Ġenerali mhuwiex messaġġier u taf li l-Uffiċċju tal-Awditur Ġenerali jikkoopera b'mod brillanti ma' dan il-Kumitat.

Taf ukoll ben tajjeb li numru ta' seduti ilu saret talba simili minnkom, li probabbilment hija iktar ikkumplikata għax intom tlabtu analiżi komparattiva, mentri hawnhekk kulma qed tintalab hija sempliċement informazzjoni.

Intom tlabtu xi ħaġa mingħand l-Awditur li hija ħafna iktar kumplessa li ma jistax jasal għall-konklużjoni dwarha...

ALEX MUSCAT: Din hija opinjoni.

Hux hekk?

IĊ-CHAIRPERSON: X'jiġifieri opinjoni!?

Hija opinjoni li tagħmel a comparative bejn...

GLENN BEDINGFIELD: Jien nixtieq li nistabbilixxu proċedura, mhux ikollna lill-Awditur u noqogħdu ngħidulu: Ġibli "dik", ġibdli "dik", u agħtini "dik"!

Dak hu li qed nipproponi jien; nistabilixxu proċedura skont kif dejjem mexa dan il-Kumitat, kif qal l-istess Awditur Ġenerali.

KAROL AQUILINA: Onor. Bedingfield, naħseb li l-pożizzjoni hija ċara.

Jekk inti trid titlob ruling through l-Kumitat, agħmel it-talba tiegħek biex il-Kumitat jiddeċiedi dwarha, u jekk trid li minflok titlob lill-Kumitat tmur inti fil-Plenarja fl-4:00 p.m. u titlob ruling lill-Ispeaker hemmhekk, agħmel hekk ukoll.

In any case, din trid tiġi deċiża u ma naħsibx li nistgħu nkomplu b'din il-laqgħa mingħajr ma niddeċiedu dwarha.

Onor. Bedingfield, jien ma rridx intelliflek id-dritt li tmur titlob ruling kif għandek id-dritt tagħmel.

IĊ-CHAIRPERSON: L-Onor.

STEFAN ZRINZO AZZOPARDI: Nixtieq nagħmel osservazzjoni.

Jekk fhimt tajjeb lis-Sur Camilleri, huwa għamel osservazzjoni fejn qal li hemm differenza bejn li tinġabar informazzjoni biex tinġieb hawnhekk mill-Uffiċċju tal-Awditur, għal li tinġabar informazzjoni biex tiġi proċessata mill-Uffiċċju tal-Awditur…

KAROL AQUILINA: Onor. Zrinzo Azzopardi, din diġà għaddejna minnha; nirrepetu, nirrepetu, nirrepetu.

STEFAN ZRINZO AZZOPARDI: Sur President, nista' nagħmel osservazzjoni?

IĊ-CHAIRPERSON: Onor. Zrinzo Azzopardi, agħmel l-osservazzjoni.

STEFAN ZRINZO AZZOPARDI: Se nirrepeti dak li fhimt li qal is-Sur Camilleri ftit tal-ħin ilu.

Is-Sur Camilleri għamel osservazzjoni fejn qal li jara differenza bejn li tintalab informazzjoni minn entità u tinġieb hawnhekk u daqshekk – allura f'dak il-każ lill-entità in kwestjoni ssirilha t-talba meta jiġu jixhdu l-uffiċjali tagħha – għal jekk tinġabar informazzjoni biex isir xi forma ta' proċessar mill-uffiċċju tiegħu, biex dak il-proċess jiġi hawnhekk.

Il-mistoqsija li qed nifhem li għamel l-Onor.

Callus hi tal-ewwel tip, fejn qed jgħid lill-Awditur biex imur isiblu informazzjoni u jġibhielu.

Kieku ntalbet informazzjoni biex imbagħad issir analiżi dwarha, allura dik tkun taqa' fil-mansjonijiet ta' dak li għandu jagħmel l-Uffiċċju tal-Awditur għax se jagħmel forma ta' analiżi.

Qed inqajjem dan il-punt biex nara jekk fhimtx tajjeb lis-Sur Camilleri u anke għax qed nifhem li l-proċedura hija stabbilita b'tali mod li tagħmel din id-distinzjoni biex ikun hemm l-intervent tal-Uffiċċju tal-Awditur Ġenerali.

Jien nixtieq li s-Sur Camilleri jikkonferma, jew xort'oħra, jekk fhimtux tajjeb.

IS-SUR NOEL CAMILLERI: Onor. Zrinzo Azzopardi, nikkonferma dak li għadek kemm għedt, jiġifieri l-fatt hu li l-Uffiċċju tal-Awditur jidħol fejn tkun trid issir xi analiżi, jew tiġi proċessata data biex jgħaddiha lil dan il-Kumitat ħalli jkun jista' jgħinu.

Però kif qal l-Awditur Ġenerali, aħna m'għandna l-ebda oġġezzjoni li ngħidu lill-entità biex tgħaddilna l-informazzjoni; we would just be a vehicle li nġibu...

GLENN BEDINGFIELD: Eżatt.

Messaġġier.

U aħna ma nixtiequx li istituzzjoni bħalma hu l-Uffiċċju tal-Awditur Ġenerali tirriduċi lilha nnifisha f'vejikolu biex iġġib l-informazzjoni.

L-Awditur Ġenerali għandu juża l-ħin tiegħu biex jinvestiga mhux biex jagħmilha ta' messaġġier.

U li rridu nistabbilixxu aħna hija l-proċedura.

L-informazzjoni ħalluha ħa toħroġ...

RYAN CALLUS: Hekk hu, ħalliha ħa toħroġ.

GLENN BEDINGFIELD: ...imma trid toħroġ kif suppost mhux billi ninqdew b'uffiċjal tal-Parlament u nirriduċuh f'messaġġier.

IĊ-CHAIRPERSON: Qed nirrepetu l-argumenti.

KAROL AQUILINA: Mr Chairman, it-talba hija ċara.

Hawn talba, u aħna qed ninsistu fuqha, ma jidhirx li hawn oġġezzjoni li din it-talba ssir...

ALEX MUSCAT: Se nagħmlu talba lill-Kumitat biex...

KAROL AQUILINA: Le, jekk se ssir xi ħaġa, l-ewwel fuq it-talba tagħna trid issir.

Il-proċedura ma nivvintawhiex aħna.

Aħna qed ngħidu li m'għandna l-ebda problema li ssir it-talba, sakemm ma tmurx kontra l-proċedura ta' dan il-Kumitat.

Issa aħna jidhrilna li din it-talba tmur kontra l-proċedura ta' dan il-Kumitat, u għalhekk se nitolbu l-parir ta' min imexxi din l-Istituzzjoni, li huwa l-Ispeaker, u bħala Kumitat, mhux bħala Gvern, se nitolbuh ruling biex ikun hemm ċarezza.

IĊ-CHAIRPERSON: Biex inkunu proċeduralment korretti, se ssir it-talba tal-Onor.

Ryan Callus, se ssir l-oġġezzjoni, kif qed nifhem, min-naħa tagħkom u nieħdu vot...

ALEX MUSCAT: Sur President, m'aħniex qed niftehmu.

IĊ-CHAIRPERSON: ...imbagħad issir it-talba tagħkom, nieħdu vot and we take it from there.

GLENN BEDINGFIELD: Sur President, int qed tgħid li nieħdu vot hawnhekk?

IĊ-CHAIRPERSON: Mhux hekk!

ALEX MUSCAT: It-talba tagħna se tkun li bħala Kumitat nitolbu ruling.

Ix-xewqa tagħna hi li intom taqblu magħna fuq dak li se nitolbu lill-Ispeaker.

IĊ-CHAIRPERSON: Onor. Muscat, fhimna.

Biex inkunu proċeduralment korretti, naħseb li l-way forward għandha tkun li t-talba li għamel l-Onor.

Callus, liema talba sabet l-oġġezzjoni mir-rappreżentanti tal-Gvern...

GLENN BEDINGFIELD: Oġġezzjoni proċedurali.

IĊ-CHAIRPERSON: Għalhekk jien qed nipproponi li nressaq it-talba tal-Onor.

Callus għall-vot biex b'mod sistematiku jkollna b'mod formali d-deċiżjoni ta' dan il-Kumitat.

Dawk li huma favur it-talba tal-Onor.

Ryan Callus, ċjoè li tintalab l-informazzjoni li ssemmiet lill-Awditur Ġenerali?

ALEX MUSCAT: Mr Chairman, trid tiġi verbalizzata eżattament it-talba, naqrawha u jekk hemm bżonn nemendawha, kif għandna dritt nagħmlu.

IĊ-CHAIRPERSON: Imbagħad għamel emenda u nivvutaw fuqha, mhux problema.

KAROL AQUILINA: L-emenda ma tistax tiċħad it-talba.

Jekk se nimxu mal-proċedura, il-proċedura hi li ma tistax tagħmel emenda li tiċħad it-talba.

GLENN BEDINGFIELD: Aħna se nivvutaw kontra t-talba tal-Onor.

Callus fuq oġġezzjoni proċedurali.

IĊ-CHAIRPERSON: Onor. Callus, għall-formalità, nitolbok terġa' tirrepeti dak li diġà għedt.

RYAN CALLUS: Sur President, se nirrepeti għat-tieni darba biex nifformalizza.

IĊ-CHAIRPERSON: Mela din hija t-talba li qed jagħmel l-Onor.

Onor. Bedingfield, issa se tagħti r-reazzjoni tiegħek għal din it-talba, imbagħad se nivvutaw fuq din it-talba.

GLENN BEDINGFIELD: Sur President, filwaqt li naqblu li din l-informazzjoni għandha tinħareġ, fuq punt ta' proċedura ma naqblux li għandha tintalab lill-Awditur Ġenerali, imma għandha tintalab lill-entità responsabbli, f'dan il-każ Enemalta.

KAROL AQUILINA: Jien qed nifhem li inti qed tivverbalizza wkoll li taqbel li Enemalta tagħti dik l-informazzjoni?

GLENN BEDINGFIELD: Iva, jekk kont qiegħed attent, jien hekk għedt.

Naħseb hija ċara.

KAROL AQUILINA: Tajjeb.

Dan huwa pass 'il quddiem.

GLENN BEDINGFIELD: Aħna fuq il-proċedura oġġezzjonajna, qatt m'għedna le għall-informazzjoni.

ALEX MUSCAT: Aħna qegħdin inkunu ċari li l-informazzjoni kollha li tixtiequ, tintalab lill-entità rispettiva.

I highlighted a fact li parti mill-mistoqsija li għamel il-kollega kien diġà għamilha, kif għandu dritt jagħmel, f'mistoqsija parlamentari fil-Parlament, u jekk mhux l-informazzjoni kollha kif xtaq hu, kien talab parti minnha.

Imma l-kollega m'għamilx mistoqsija parlamentari biex l-informazzjoni jagħtihielu l-Awditur.

Ejjew ma nivvintawx ir-rota mill-ġdid.

IĊ-CHAIRPERSON: Imma waħda ma teskludix lill-oħra.

Intom qegħdin tgħidu li dik l-informazzjoni għandha tingħata, però m'għandux jiġborha l-Awditur.

GLENN BEDINGFIELD: Eżattament, għax l-Awditur mhux messaġġier ta' dan il-Kumitat.

IĊ-CHAIRPERSON: Mela se npoġġi l-mistoqsija fuq it-talba kif saret mill-Onor.

It-talba kif imressqa m'għaddietx.

ALEX MUSCAT: Sur President, issa jrid jittieħed vot fuq it-tieni mistoqsija.

KAROL AQUILINA: X'jiġifieri vot fuq it-tieni mistoqsija?

ALEX MUSCAT: Il-kollega vverbalizzaha.

KAROL AQUILINA: Dik mhijiex talba.

ALEX MUSCAT: Jiġifieri intom kontriha?

KAROL AQUILINA: Le, imma dik mhijiex talba.

IĊ-CHAIRPERSON: Onor. Muscat, s'issa għadna fi stadju proċedurali fejn saret talba u saret...

ALEX MUSCAT: Intom kontra dak li qed nipproponu aħna?

KAROL AQUILINA: Inti ma pproponejt xejn, inti sempliċement oġġezzjonajt.

IĊ-CHAIRPERSON: Inti għamilt sottomissjoni li qed toġġezzjona.

RYAN CALLUS: Intom kontra dak li qed nipproponu aħna!

GLENN BEDINGFIELD: Aħna nipproponu li t-talba ssir lil Enemalta.

KAROL AQUILINA: Ħadd mhu qed jgħidilkom li aħna kontra.

GLENN BEDINGFIELD: Il-mistoqsija tagħna hi li tali talba għandha ssir lil Enemalta.

Issa ċ-Chairman għandu jistaqsi min huwa favur u min huwa kontra.

KAROL AQUILINA: Ħalli nifformalizza t-talba jien għax lanqas intom ċari.

KAROL AQUILINA: Ħalli nivverbalizzaha jien.

(Interruzzjonijiet)

GLENN BEDINGFIELD: Le, bir-rispett kollu, għax inti m'intix iċ-Chairman ta' dan il-Kumitat.

IĊ-CHAIRPERSON: Naqblu li l-Onor.

Aquilina jista' jagħmel is-sottomissjoni tiegħu?

IĊ-CHAIRPERSON: Dażgur li iva!

KAROL AQUILINA: Se tagħmilha?

ALEX MUSCAT: Diġà għamilha.

KAROL AQUILINA: Dik kienet oġġezzjoni.

GLENN BEDINGFIELD: Nitlob liċ-Chairman ipoġġi l-mistoqsija lil dan il-Kumitat fuq li l-informazzjoni mitluba mill-Onor.

Ryan Callus tintalab li tingħata direttament lill-uffiċjali ta' Enemalta.

KAROL AQUILINA: Tintalab u tingħata.

GLENN BEDINGFIELD: Tintalab li tingħata lill-uffiċjali ta' Enemalta.

KAROL AQUILINA: Le, ippermettuli ftit.

Jien qabel staqsejt lill-Onor.

Bedingfield jekk huwiex tal-fehma li Enemalta għandha tagħti dik l-informazzjoni.

KAROL AQUILINA: Le, hemm differenza.

ALEX MUSCAT: Is-suspetti tagħkom żommuhom għalikom jew indirizzawhom fejn tixtiequ intom.

KAROL AQUILINA: Hemm differenza.

GLENN BEDINGFIELD: Inti għamilt mistoqsija, issa ħalli lili nagħmel il-mistoqsija.

Kif trid tindaħal ukoll fuq il-mistoqsijiet li rridu nagħmlu aħna!?

Bir-rispett kollu!

Mela intom hawnhekk tikkontrollaw kollox, u tridu tiddettaw u tagħmlu kollox li tridu?

GLENN BEDINGFIELD: Hawnhekk, fil-qorti, barra u kullimkien tridu tagħmlu li tridu intom!

It-talba tagħna hija li għandha ssir lil Enemalta.

(Interruzzjonijiet)

KAROL AQUILINA: Taqblu li għandha tingħata minn Enemalta.

IĊ-CHAIRPERSON: L-Onor.

Glenn Bedingfield ftit tal-minuti ilu ntalab jikkjarifika jekk hu jaqbilx li ssir talba u li… (Interruzzjonijiet)

GLENN BEDINGFIELD: Bir-rispett kollu!

Jien qed nagħmel talba u inti m'għandekx tindaħal fit-talba li rrid nagħmel jien!

Allaħares inti titkellem f'isem il-Gvern!

KAROL AQUILINA: Mela hemm xi ħaġa xi żżommni milli nagħmel talbiet differenti minn tiegħek?

Jien qed niċċara t-talba tiegħek.

GLENN BEDINGFIELD: M'għandekx għalfejn tiċċara t-talba tiegħi.

KAROL AQUILINA: Tindaħallix x'nagħmel.

Inti għamel li trid, u jien nagħmel li rrid.

GLENN BEDINGFIELD: M'għandix bżonn il-kjarezza tiegħek.

Jekk trid għamel talba oħra.

It-talba tagħna hija ċara u tonda: l-informazzjoni li ntalbet mill-Onor.

Ryan Callus lill-Awditur Ġenerali għandha ssir direttament lil Enemalta.

KAROL AQUILINA: Għandha ssir, u tingħata minn Enemalta.

Dik hija t-talba tiegħi.

ALEX MUSCAT: Dik agħmilha wara inti jekk trid.

KAROL AQUILINA: Intom għidtuha, mhux jien.

GLENN BEDINGFIELD: Inti ma tistax tindaħal fit-talba li qed nagħmel jien.

Mela inti hawnhekk trid tkun il-judge, jury, l-avukat difensur, l-avukat prosekutur u kollox?

Mela inti tista' tkun kollox?

Il-prinċipju tar-rule of law li titkellmu tant dwaru… (Interruzzjonijiet) Inti trid tagħmilha ta' kollox u tindaħal f'kollox.

GLENN BEDINGFIELD: Aħna, in-naħa tal-Gvern, għamilna t-talba tagħna, u inti, bħala Membru tal-Oppożizzjoni, m'għandekx dritt tindaħal fiha.

M'għandekx dritt!

KAROL AQUILINA: Onor. Bedingfield, ftit tal-minuti ilu, meta staqsejtek biex tiċċara, għedtilna li mhux biss taqbel li tintalab l-informazzjoni, imma taqbel li tingħata.

GLENN BEDINGFIELD: Iva, imma jien qed ngħidlek li m'għandekx dritt tindaħal kif nagħmel it-talba jien.

X'jiġifieri trid tindaħal kif nagħmel it-talba jien!

KAROL AQUILINA: Jien m'iniex qed nindaħallek.

Jien qed niċċaralek.

GLENN BEDINGFIELD: Mela x'qed tagħmel?

RYAN CALLUS: Nikkalmaw ftit.

GLENN BEDINGFIELD: Għadek ma tafx kemm jien kalm!

Onor. Bedingfield, ftit tal-minuti ilu konfermajtilna li inti mhux biss taqbel li ssir it-talba, imma taqbel ukoll li l-informazzjoni għandha tingħata minn Enemalta.

GLENN BEDINGFIELD: Jien m'għandi xejn kontra li tingħata.

(Interruzzjonijiet)

KAROL AQUILINA: Biex naqblu żgur jien qed nissuġġerilek...

GLENN BEDINGFIELD: Bir-rispett kollu jien ma neħux suġġerimenti mingħandek.

ALEX MUSCAT: Sur President, għax ħarablek daqsxejn il-kontroll.

Jien ma tantx ili hawn ġewwa ħafna imma dwar proċeduri tgħallimt xi ħaġa.

L-Oppożizzjoni għamlet it-talba u ħadna vot fuqha.

Issa aħna għamilna t-talba tagħna, u ċioè, li l-informazzjoni li ntalbet mill-Oppożizzjoni, għandha tintalab mis-sors u mhux tramite l-messaġġier.

Dak li qed ngħidu aħna.

U din ġiet verbaliżżata.

KAROL AQUILINA: Issa jien qed nemendaha.

Nista' nemendaha?

GLENN BEDINGFIELD: Emendaha kemm trid, imma mhux tagħmilha f'ismi u tindaħal fit-talba tagħna!

(Interruzzjonijiet)

ALEX MUSCAT: Imma issa rridu nieħdu l-vot fuq it-talba tagħna.

Sur President, jekk jogħġbok, itlob il-vot.

IĊ-CHAIRPERSON: Il-mistoqsija hija… (Interruzzjonijiet)

ALEX MUSCAT: It-talba hija vverbaliżżata.

GLENN BEDINGFIELD: It-talba aħna nagħmluha mhux intom.

Hawnhekk inti Membru bħali.

ALEX MUSCAT: Kollegi, sabiex din is-sitwazzjoni nevitawha darba għal dejjem, wara l-vot se nitlob sabiex dan il-Kumitat kollu jitlob ruling mingħand Ispeaker dwar il-proċedura.

KAROL AQUILINA: Fuq liema proċedura se titlob ruling?

ALEX MUSCAT: Issa nagħmel it-talba.

Għandi kull dritt nagħmilha.

Hawnhekk jien Membru Parlamentari daqsek u għandi dritt...

KAROL AQUILINA: Iva, ma qed ngħidlek xejn jien.

Mhux kulħadd madwar din il-Mejda għandu dritt jagħmel dak li jrid!?

Jien qed nagħmel emenda għat-talba kif imressqa mill-Onor.

Bedingfield, fis-sens li l-informazzjoni mhux biss tiġi mitluba lil Enemalta, imma għandna tingħata.

ALEX MUSCAT: Imma dik hija talba sussegwenti.

KAROL AQUILINA: Le jaħasra.

ALEX MUSCAT: Iva, hija talba sussegwenti.

STEFAN ZRINZO AZZOPARDI: Jekk tiġi mitluba l-informazzjoni u jiġu hawnhekk, x'se joqogħdu jagħmlu?

Iħarsu lejk?

KAROL AQUILINA: Le, hemm differenza.

Jien qed nagħmel emenda għat-talba tal-Onor.

STEFAN ZRINZO AZZOPARDI: Bir-rispett kollu, meta saret it-talba min-naħa tal-Onor.

Callus, il-kelma "tingħata" ma ntużatx.

Issa nressqu t-talba tagħna u nimxu.

GLENN BEDINGFIELD: Nitlob li terġa' tinqara t-talba tal-Onor.

Callus li vvutajna fuqha.

L-ISKRIVANA TAL-KUMITAT: It-talba kienet tgħid hekk: Nitlob sabiex il-Kumitat jingħata mill-Awditur Ġenerali lista ta' shipments li saru, sal-ġurnata li fiha ssir din it-talba, bid-data tal-provvista, il-volum u l-prezz imħallas għal kull shipment separat lit-tanker ta' ElectroGas.

GLENN BEDINGFIELD: Mela aħna se nżommu l-istess talba, imma minflok ma ssir lil wieħed issir lill-ieħor.

Tista' tinżamm l-istess diċitura.

IĊ-CHAIRPERSON: Qed naqblu.

KAROL AQUILINA: Lanqas ħaqq il-kedda li ħadt,Onor. Bedingfield.

IĊ-CHAIRPERSON: Bil-kalma nsolvu kollox.

KAROL AQUILINA: Ftit għarfien tal-lingwa kien jiffrankalek kedda.

IĊ-CHAIRPERSON: Mela issa se nivvutaw fuq it-talba tal-Gvern li hija t-talba kif imressqa mill-Onor.

Ryan Callus, però minflok il-kliem "Awditur Ġenerali" tiddaħħal il-kelma "Enemalta".

ALEX MUSCAT: Biex inkunu aktar preċiżi ngħidu "mill-entità konċernata".

IĊ-CHAIRPERSON: Mela se nħalluha "Enemalta".

It-talba għaddiet nem. con.

IĊ-CHAIRPERSON: Qed tara dak l-istorbju kollu!

ALEX MUSCAT: Sur President, se nitlob li dan il-Kumitat jitlob ruling mingħand l-Ispeaker fuq il-proċedura, fis-sens li kull meta l-PAC ikun jenħtieġ informazzjoni addizzjonali għal dik li tingħata lil dan l-istess Kumitat mill-Uffiċċju tal-Awditur Ġenerali, dik l-informazzjoni għandha tintalab mhux lill-Awditur, iżda lill-entità konċernata, kif dejjem kienet il-prassi f'dan l-istess Kumitat.

ALEX MUSCAT: Jien kont ċar f'dak li għedt.

Issa inti għandek dritt li...

KAROL AQUILINA: Jaħasra, lanqas biss tipprova tifhem x'qed ngħid.

Għadni lanqas biss bdejt nitkellem.

ALEX MUSCAT: Onor. Aquilina, għandek dritt ma taqbilx ma' dak li qed ngħid.

KAROL AQUILINA: Mhux fuq hekk se nkellmek.

M'iniex se ngħid jekk naqbilx jew le.

Inti għandek dritt titlob ruling u jien m'iniex se noqgħod nikkummenta fuq it-talba tiegħek.

Li rrid ngħid huwa li ġaladarba issa għandna din is-sitwazzjoni, il-Kumitat bilfors irid jieqaf għal-lum u jistenna r-ruling tal-Ispeaker.

KAROL AQUILINA: X'jiġifieri le?

Aħna għandna bżonn l-informazzjoni biex nistaqsu fuqha.

Jekk intom se titolbu dan ir-ruling u r-ruling se jiġi kontra...

IĊ-CHAIRPERSON: Il-konsegwenza ta' dan ir-ruling huwa tali li l-mod kif qed jopera dan il-Kumitat, għallinqas fuq dan is-suġġett s'issa, jista' jinbidel.

ALEX MUSCAT: Ejjew nieħdu vot fuq ir-ruling li tlabt jien.

KAROL AQUILINA: Jien ma naħsibx li għandna bżonn nieħdu vot.

ALEX MUSCAT: Le, jien qed ngħid li l-Kumitat qed jitlob, mhux Alex Muscat.

Qed inkun ċar fid-diskors tiegħi.

IĊ-CHAIRPERSON: Ilna siegħa ngħidu li dak li qed jitlob l-Onor.

ALEX MUSCAT: Jien qed ngħid li l-Kumitat qed jitlob direzzjoni ċara mill-Ispeaker dwar proċedura.

KAROL AQUILINA: Ma jidhirlix li għandna għalfejn nitolbu dik id-direzzjoni għax mhemm ebda ksur ta' ruling.

IĊ-CHAIRPERSON: In-naħa tal-Oppożizzjoni ma taqbilx.

ALEX MUSCAT: Allura nieħdu vot?

KAROL AQUILINA: Fuq jekk nitolbux ruling?

KAROL AQUILINA: Bis-serjetà!?

ALEX MUSCAT: Għamilniha f'kumitati oħra.

Il-Kumitat qed jitlob.

IĊ-CHAIRPERSON: Il-konsegwenza ta' hekk hija, biex niftehmu...

ALEX MUSCAT: Li se tgħid hija opinjoni.

IĊ-CHAIRPERSON: Agħtini ċans nispiċċa!

Il-konsegwenza ta' dak li qed ngħid huwa li jekk dan il-Kumitat se jiddeċiedi li għandu jkun hemm ruling, allura nieqfu hawn u nistennew sakemm jingħata r-ruling.

ALEX MUSCAT: Jekk tridu intom.

Aħna m'għandniex problema nkomplu, kif dejjem ħdimna.

KAROL AQUILINA: Sabiex inkunu nafu x'inhuma r-regoli.

IĊ-CHAIRPERSON: Dan huwa ruling li mhemmx ieħor bħalu.

GLENN BEDINGFIELD: Għax qiegħed jissettja proċedura biex ma nirrendux lill-Awditur bħala messaġġier.

IĊ-CHAIRPERSON: Ir-ruling tal-Ispeaker, ikun kif ikun, jista' jibdel il-mod kif jopera dan il-Kumitat mis-seduta li jmiss.

GLENN BEDINGFIELD: Le, mhux se jibdel il-mod kif jopera imma jista' jibdel il-proċedura ta' kif tintalab l-informazzjoni.

IĊ-CHAIRPERSON: Iva, għax pereżempju, nistgħu niefqu minn dan ix-xhud għalissa u ntellgħu lil xi uffiċjal ta' Enemalta imbagħad inkomplu b'dan ix-xhud.

GLENN BEDINGFIELD: Imma dik mhux se jgħidha r-ruling tal-Ispeaker.

Ir-ruling se jgħid kif għandha tkun il-proċedura.

ALEX MUSCAT: Hawnhekk donnu ma qbilniex fuq proċedura.

Jekk qed naqblu lanqas biss għandna għalfejn nitolbu r-ruling.

Jiġifieri jekk l-Oppożizzjoni taqbel, li meta tintalab informazzjoni, nitolbuha lil min hemm bżonn u mhux lill-Awditur Ġenerali...

IĊ-CHAIRPERSON: Onor. Muscat, inti taf biżżejjed li ħadna vot fejn l-Oppożizzjoni ivvutat favur talba tal-Onor.

Ryan Callus li tintalab informazzjoni direttament mingħand l-Awditur Ġenerali.

Dak li qed titlob ruling inti fuqu huwa biex dak li talab l-Onor.

Ryan Callus ma jkunx possibbli iżjed.

Jiġifieri se tibdel xi ħaġa żgur, u se tibdel il-mod kif se nkomplu.

ALEX MUSCAT: Le, anzi aħna rridu li ma nibdlux il-mod kif dejjem ħadem il-PAC.

IĊ-CHAIRPERSON: Naqblu li sal-aħħar seduta dik it-tip ta' informazzjoni kienet qiegħda tintalab, u minn issa 'l quddiem tista' ma tintalabx iżjed?

ALEX MUSCAT: Le, m'aħniex qed naqblu.

IS-SUR CHARLES DEGUARA: Jekk tippermettuli, għax jista' jkun li hemm ftit misunderstanding u forsi nġibu ftit kunsens.

Safejn naf jien dan il-Kumitat, anke f'dan l-istess hearing, diġà talab lil Enemalta tibgħat lil dan il-Kumitat xi informazzjoni.

Allura x'hemm ġdid?

Enemalta diġà ntalbet, madwar tliet ġimgħat ilu, tibgħat xi informazzjoni.

Jiġifieri this is nothing new; nibqgħu għaddejjin b'dik il-proċedura.

IĊ-CHAIRPERSON: Però hawnhekk qed jintalab ruling dwar prinċipju, fuq din il-materja u fuq materji oħra.

Issa jingħata r-ruling u niggwidaw ruħna minnu; m'għandix problema.

GLENN BEDINGFIELD: Lanqas aħna.

ALEX MUSCAT: Qed naqblu li dan il-Kumitat jagħmel din it-talba?

IĊ-CHAIRPERSON: Se nivvutaw.

ALEX MUSCAT: Jiġifieri intom ma taqblux li għandna nitolbu dan ir-ruling?

KAROL AQUILINA: Aħna ma jidhrilniex li hemm bżonn jintalab għax jidhrilna li dan il-Kumitat għandu l-poter li jitlob għal informazzjoni.

GLENN BEDINGFIELD: Iva, dan il-Kumitat għandu l-poter li jitlob għal informazzjoni.

Li qed ngħidu aħna huwa lil min għandu jitlob.

KAROL AQUILINA: Lil kulħadd għandu dritt jitlob.

IĊ-CHAIRPERSON: Onor. Bedingfield, fuq dak m'aħniex qed naqblu.

Naħseb li ftehemna.

ALEX MUSCAT: Nieħdu vot.

KAROL AQUILINA: M'intomx qed tirrealizzaw x'kontradizzjonijiet qed tgħixu.

ALEX MUSCAT: Dak qed tgħidu inti.

KAROL AQUILINA: Aħna għandna xhud li tlabnih dokument ta' Enemalta u ġabulna.

Dan huwa ċittadin privat u ġabulna.

GLENN BEDINGFIELD: Jekk trid l-opinjoni tiegħi ngħidlek li x-xhud kellu jmur għand Enemalta mhux joħorġu hu.

KAROL AQUILINA: Allura f'daqqa waħda qegħdin tbiddlu r-regoli biex l-affarijiet ma joħorġux.

ALEX MUSCAT: Intom stess għedtu li dak id-dokument ħallset għalih Enemalta.

KAROL AQUILINA: Iva, u qiegħed għandna.

ALEX MUSCAT: Proċeduralment titlob dokument lill-kummissjonant.

IĊ-CHAIRPERSON: Jien ma rridx nerġgħu nagħmlu nofs siegħa niddiskutu l-argument li ilna niddiskutu.

Se ngħaddi biex inpoġġi t-talba għall-vot.

Il-mistoqsija hija t-talba kif imressqa mis-Segretarju Parlamentari Alex Muscat.

It-talba tal-Onor.

Alex Muscat għaddiet.

IĊ-CHAIRPERSON: Mela issa jintalab ruling mingħand l-Ispeaker.

F'dan l-istadju l-laqgħa hija sospiża sakemm ikollna deċiżjoni fuq din il-materja.

Nirringrazzjakom.

Fit-3:09 p.m. il-Kumitat aġġorna.


KUMITAT PERMANENTI DWAR IL-KONTIJIET PUBBLIĊI

LAQGĦA NRU 78

L-Erbgħa, 17 ta' Frar, 2021.

IlKumitat Permanenti dwar ilKontijiet Pubbliċi ltaqa' filParlament, ilBelt Valletta, fis-2:08 p.m.

L-Onor.

Beppe Fenech Adami, President tal-Kumitat, ippreseda.

PREŻENTI

L-Onor.

Clayton Bartolo, Segretarju Parlamentari għat-Turiżmu u l-Protezzjoni tal-Konsumatur; l-Onor.

Alex Muscat, Segretarju Parlamentari għaċ-Ċittadinanza u l-Komunitajiet; l-Onor.

Stefan Zrinzo Azzopardi, Segretarju Parlamentari għall-Fondi Ewropej fl-Uffiċċju tal-Prim Ministru (sostitut tal-Onor.

L-Iskrivana qalet it-talba.

Meta ċ-Chairman staqsa jekk il-Minuti setgħux jiġu kkonfermati, l-Onor.

Glenn Bedingfield qal li huwa xtaq li fil-Minuti jiġi nnutat li l-Membri tan-naħa tal-Gvern ma kenux qegħdin jaqblu mal-mod kif kien qiegħed jiġi trattat ix-xhud minn xi Membri tal-Oppożizzjoni fuq il-Kumitat, u xtaq juri d-diżapprovazzjoni tiegħu għall-mod intimidatorju kif kien qed jiġi trattat l-istess xhud.

Huwa qal li ċertu aġir min-naħa tal-Membri tal-Oppożizzjoni fuq il-Kumitat kellu jkun ikkontrollat u ma kellux ikun intimidatorju fil-konfront tax-xhieda.

Huwa oġġezzjona wkoll għall-fatt li ċ-Chairman tal-Kumitat kien diġà esprima ġudizzju fuq il-kuntratt taħt eżami, fi stadju daqshekk bikri tal-investigazzjoni.

B'risposta għal dak li qal l-Onor.

Karol Aquilina rrileva li x-xhud li kellu quddiemu l-Kumitat, minkejja li kien taħt ġurament, ma kienx qed jgħid il-verità u kien biss wara l-insistenza tiegħu u tal-kollegi tiegħu, permezz ta' numru ta' mistoqsijiet, li x-xhud beda jiftakar x'inhi l-verità.

Huwa qal li x-xhud ma lmentax dwar dan, irrisponda meta deherlu li kellu jirrispondi, il-Membri baqgħu jagħfsuh għar-risposti, u allura ma kien hemm xejn ħażin f'dak li sar.

Iċ-Chairman qal li kien qed jieħu nota ta' dak li ntqal u filwaqt li qal li l-Membri tal-Kumitat kienu qegħdin hemmhekk biex joħorġu aktar informazzjoni dwar dak li kien qed jiġi diskuss, huwa appella lill-Membri kollha tal-Kumitat sabiex ikunu prudenti.

Rigward il-punt li tqajjem mill-Onor.

Bedingfield, u ċioè li hu kien diġà esprima ruħu dwar il-kuntratt taħt eżami, iċ-Chairman qal li mhux hu biss kien esprima ruħu imma kienu esprimew ruħhom ukoll l-Awditur Ġenerali, l-Oppożizzjoni u s-soċjetà ċivili kollha.

Il-Minuti tal-Laqgħa Nru 77, li saret fid-9 ta' Frar 2021, ġew konfermati.

KONTINWAZZJONI TAL-EŻAMI TAR-RAPPORT TAL-AWDITUR GENERALI INTITOLAT "AN INVESTIGATION OF MATTERS RELATING TO THE CONTRACTS AWARDED TO ELECTROGAS MALTA LTD.

154 u 154a).

Il-Kumitat irriżuma mid-9 ta' Frar 2021 id-diskussjoni dwar dan ir-rapport.

Iċ-Chairman talab lill-Awditur Ġenerali u lill-uffiċjali li kienu qegħdin jakkumpanjawh sabiex jersqu fuq il-Mejda peress li l-Onor.

Ryan Callus xtaq jitlob xi kjarifiċi mingħandhom.

Is-Sur Charles Deguara, is-Sur Noel Camilleri u s-Sur Keith Mercieca, Awditur Ġenerali, Deputat Awditur Ġenerali u Assistent Awditur Ġenerali, rispettivament, ħadu posthom madwar il-Mejda.

L-Onor.

Ryan Callus talab sabiex il-Kumitat jingħata mill-Awditur Ġenerali lista ta' shipments ta' liquefied natural gas li saru sal-ġurnata li fiha tingħata t-tweġiba għal din it-talba, bid-data tal-provvista, il-volum, u l-prezz imħallas għal kull shipment separat, lit-tanker ta' ElectroGas.

L-Onor.

Glenn Bedingfield qal li filwaqt li l-Membri tal-Gvern kienu qegħdin jaqblu li din l-informazzjoni kellha tinħareġ, fuq punt ta' preċedura ma kenux qegħdin jaqblu li għandha tintalab lill-Awditur Ġenerali iżda kellha tintalab lill-entita responsabbli, li f'dan il-każ kienet Enemalta.

Meta ċ-Chairman poġġa t-talba tal-Onor.

Callus għall-vot il-Kumitat ivvota hekk:

It-talba m'għaddietx.

Iċ-Chairman imbagħad għadda sabiex ipoġġi l-mistoqsija dwar it-talba tal-Onor.

Callus, kif emendata mill-Onor.

Bedingfield, u l-Kumitat kollu vvota favur.

It-talba għaddiet nem. con.

Alex Muscat għadda sabiex jitlob ruling mingħand l-Ispeaker dwar "li kull meta l-Kumitat jenħtieġ informazzjoni addizzjonali għal dik li tingħata lill-istess Kumitat mill-Awditur Ġenerali, dik l-informazzjoni kellha tintalab mhux lill-Awditur Ġenerali iżda lill-entita konċernata, kif dejjem kienet il-prassi fil-Kumitat".

Meta ċ-Chairman poġġa l-mistoqsija fuq jekk kellhiex issir it-talba għar-ruling, il-Kumitat ivvota hekk:

It-talba għar-ruling għaddiet.

Id-diskussjoni dwar dan ir-rapport kienet interrotta u baqgħet aġġornata.

Fit-3:09 p.m. iċ-Chairman aġġorna l-Kumitat għal data li kellha tiġi kkomunikata aktar 'il quddiem.

SKRIVANA TAL-KUMITAT

PRESIDENT TAL-KUMITAT


KUMITATI TAL-KAMRA TAD-DEPUTATI

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI AĠĠUNT

AVVIŻ LILL-

Onor. Byron Camilleri, Ministru għall-Intern, is-Sigurtà Nazzjonali u l-Infurzar tal-Liġi

Onor. Alex Muscat, Segretarju Parlamentari għaċ-Ċittadinanza u l-Komunitajiet

Laqgħa Nru 41

It-Tlieta, 23 ta' Frar 2021, fit-3.30 p.m.

L-Onor.

Anthony Agius Decelis, President tal-Kumitat għall-Konsiderazzjoni ta' Abbozzi ta' Liġi Aġġunt, javża li l-Kumitat se jiltaqa' nhar it-Tlieta, 23 ta' Frar 2021, fit-3.30 p.m. fil-Kamra tal-Kumitati fil-Parlament b'din l-aġenda:-

Konferma tal-Minuti;

Abbozz Nru 191 – Abbozz ta' Liġi li jemenda l-Att dwar l-Immigrazzjoni – Ministru għall-Intern, is-Sigurtà Nazzjonali u l-Infurzar tal-Liġi.

19 ta' Frar 2021 SKRIVAN TAL-KAMRA